title: The Berzerker (albumi)

text: The Berzerker on saman nimisen yhtyeen eponyymi esikoisalbumi, joka julkaistiin 10. huhtikuuta 2000. Albumilla käytetään yhtyeelle tyypillisesti rumpukonetta oikean rumpalin sijaan.


title: Sunshine Coast

text: Sunshine Coast on kaupunki Australiassa, Queenslandin osavaltiossa. Kaupungissa oli 243 377 asukasta vuoden 2016 väestönlaskennassa, ja se sijaitsee Brisbanesta pohjoiseen. Kaupungin asukkaista noin 18 prosenttia on alle 14-vuotiaita, ja noin 22 prosenttia on yli 65-vuotiaita.


title: Warwick (Australia)

text: Warwick on kaupunki Australiassa, Queenslandin osavaltiossa. Kaupungissa oli 13 860 asukasta vuoden 2016 väestönlaskennassa, ja se sijaitsee Brisbanesta lounaaseen. Maatalous on tärkein elinkeino kaupungille, jossa tuotetaan esimerkiksi maitotuotteita. Warwick on nimetty Englannissa sijaitsevan samannimisen kaupungin mukaan. Kaupungin asukkaista noin 21 prosenttia on alle 14-vuotiaita, ja noin 22 prosenttia on yli 65-vuotiaita.


title: Warwick (Australia)

text: Warwickissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 17 °C ja keskimääräinen sademäärä 705 millimetriä. Tammikuu on lämpimin kuukausi. Silloin vuorokauden keskilämpötila on noin 23 °C. Viilein kuukausi on heinäkuu, jolloin keskilämpötila on noin 10 °C. Sateisin kuukausi on joulukuu, jolloin sataa keskimäärin noin 96 millimetriä. Kesäkuu puolestaan on kuivin kuukausi. Silloin keskimääräinen sadanta on 30 millimetriä.


title: The Reawakening

text: The Reawakening on The Berzerkerin viides ja viimeiseksi jäänyt studioalbumi, joka julkaistiin 1. syyskuuta 2008.


title: Yeppoon

text: Yeppoon on kaupunki Australiassa, Queenslandin osavaltiossa. Kaupungissa oli 16 351 asukasta vuoden 2016 väestönlaskennassa, ja se sijaitsee 700 kilometriä Brisbanesta pohjoiseen. Kaupungissa tärkeitä elikeinoja ovat esimerkiksi kalastus, puutavaran valmistus ja maatalous. Se on myös suosittu turistikohde. Iso valliriutta sijaitsee sen lähistössä ja alueella on runsaasti lintuja. Kaupungin asukkaista noin 19 prosenttia on alle 14-vuotiaita, ja noin 19 prosenttia on yli 65-vuotiaita.


title: Yeppoon

text: Yeppoonissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 22 °C ja keskimääräinen sademäärä 1 167 millimetriä. Tammikuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on heinäkuu, jolloin keskilämpötila on noin 17 °C. Sateisin kuukausi on helmikuu, jolloin sataa keskimäärin noin 201 millimetriä. Syyskuu puolestaan on kuivin kuukausi. Silloin keskimääräinen sadanta on 21 millimetriä.


title: Pure Waste Textiles

text: Pure Waste Textiles Oy on suomalainen tekstiili- ja vaatealan yritys, jonka tuotanto pohjautuu teollisuuden ylijäämäkankaiden ja leikkuujätteen kierrätykseen. Pure Waste on kehittänyt myös omaa vaatemallistoa. Yrityksen nimessä heijastuu pyrkimys yhdistää jätteen sataprosenttinen kierrätys ekologisesti kestävään muotiteollisuuteen. Vuonna 2014 Finatex ry myönsi yritykselle Vuoden suomalainen muotiteko -palkinnon.


title: Pure Waste Textiles

text: Pure Waste’in myymälä- ja toimistotilat sijaitsevat Helsingissä Yrjönkadulla.


title: Pure Waste Textiles

text:
Pure Waste’in perustivat vuonna 2013 suomalaiset tekstiilialan ammattilaiset Anders Bengs, Hannes Bengs, Jukka Pesola, Lauri Köngäs-Eskandari sekä italialainen Maela Mandelli. . Osa yhtiökumppaneista oli mukana jo aiemmin perustetun Costo-vaatemerkin kehittämisessä. Tässä yhteydessä, osittain juuri Costo-brändin materiaalitarpeesta, syntyi idea myös oman kierrätyskangasta valmistavan yrityksen perustamisesta. Ensimmäiset yhteistyökumppaninsa Pure Waste löysi Kiinasta, mutta päätyi vuonna 2015 aloittamaan oman tuotantolaitoksen rakentamisen Intiaan Tamil Nadun osavaltion Tiruppuriin yhdessä intialaisen yhtiökumppanin kanssa.
Kun raaka-aineena käytettävä puuvillainen leikkuujäte saadaan lukuisista lähiseudun tekstiilitehtaista, sen laatua on ollut helpompi valvoa. Oman laitoksen vähittäinen rakentuminen tulee mahdollistamaan koko tuotantoketjun pitämisen omissa käsissä.


title: Pure Waste Textiles

text: Pure Waste’in tuotanto alkaa leikkuu- ja lankajätteen huolellisella lajittelulla laadun ja värin mukaan, minkä jälkeen se rouhitaan mekaanisesti käsittelykoneilla takaisin kuiduksi. Alkuperäisen kierrätetyn puuvillajätteen väreistä määräytyy myös lopullisten tuotteiden värisävyt. Koska prosessissa ei tapahdu uudelleenvärjäystä, siinä säästetään huomattavia määriä niin vettä kuin kemikaaleja. Rouhittu kuitumateriaali vanutetaan ja kehrätään uudeksi langaksi ja kudotaan kankaiksi ja neuleiksi intialaisen yhteistyökumppanin kutomolta vuokratulla linjastolla. Vaatemalliston tuotteet leikataan, ommellaan ja viimeistellään yrityksen omassa ompelimossa.


title: Pure Waste Textiles

text: Pure Waste Textilesin tavoitteena on sekä ympäristöystävällinen tuotanto että sosiaalinen vastuu. Intian tuotantolaitoksen työntekijöiden palkkataso on huomattavasti korkeampi kuin alueella keskimäärin. Yritys on sitoutunut YK:n yritysvastuuohjeisiin ja Kansainvälisen työjärjestön perussopimuksiin ja solmii jokaisen työntekijän kanssa työsopimuksen. Pure Waste on ottanut osaa yhdessä paikallisten toimijoiden kanssa vesilinjaston rakentamiseen ja liikenneyhteyksien parantamiseen alueella. Sähkön yritys saa pääosin tuulivoimasta.


title: Pure Waste Textiles

text: Pure Waste Textilesin liiketoiminnan ydin on 100 %:sesti kierrätetyn langan ja kankaan tuotanto. Valmisvaatteiden (mm. collegehuppareita ja t-paitoja) tuotemallistossa panostetaan kestävyyteen ja ajattomaan tyyliin, ja tuotteet suunnataan kuluttajamarkkinoille oman kaupan ja jälleenmyyjien kautta. Osa yhtiön liikevaihdosta tulee muille brändeille ja yrityksille valmistetuista private label -tuotteista, jotka merkitään Pure Waste -logolla kankaan kierrätyksen ja laadun takeena. Lankaa ja kangasta myydään myös isommille vaatealan yrityksille.


title: Pure Waste Textiles

text:
Pure Waste’in kotisivut
Pure Waste Facebookissa


title: Murud-Janjira

text: Murud-Janjira on Intian Murudin kaupungissa sijaitseva merilinnoitus ja huomattava turistinähtävyys. Linnoitus sijaitsee pienellä saarella, joka on noin 3 kilometrin päässä Murudin kaupungista. Ahmednagarin hallitsijasuku rakennutti Janjiran linnoituksen 1600-luvulla, ja rakennustöitä johti Malik Amber. Linnoitus säilyi valloittamattomana sekä Portugalin että brittien valtakausien aikana.


title: Virginia Lee

text: Virginia Lee (s. 6. huhtikuuta 1965 Sydney, Australia) on australialainen soutaja, joka saavutti olympiapronssia ja voitti yhden maailmanmestaruuden.


title: Virginia Lee

text: Lee aloitti arvokilpailu-uransa kevyessä perämiehettömässä nelosessa ja sijoittui MM-kilpailuissa neljänneksi Nottinghamissa 1986 ja Kööpenhaminassa 1987. Montrealissa 1992 hän voitti maailmanmestaruuden ja Račicen MM-kilpailuissa 1993 hän sijoittui jälleen neljänneksi.


title: Virginia Lee

text: Vuonna 1994 Lee kilpaili kevyessä pariairokaksikossa ja sijoittui Annabel Katerin kanssa Indianapolisin MM-kilpailuissa seitsemänneksi. Tampereen MM-kilpailuissa 1995 Leen parina oli Joanne Morgan ja tuloksena neljäs sija. Atlantan olympialaisissa 1996 kevyet luokat olivat ensi kertaa mukana olympiaohjelmassa ja Lee saavutti Rebecca Joycen kanssa pronssia kevyessä pariairokaksikossa.


title: Virginia Lee

text: Lee palasi MM-kilpailuihin vuonna 1999 ja saavutti Sally Newmarchin kanssa St. Catharinesissa pronssia kevyessä pariairokaksikossa. Sydneyn olympialaisissa 2000 he sijoittuivat neljänneksi.


title: Fox on the Run

text: Fox on the Run voi tarkoittaa seuraavia:


title: Rebecca Joyce

text: Rebecca Susan ”Bec” Joyce (s. 12. syyskuuta 1970 Melbourne, Australia) on australialainen soutaja, joka saavutti olympiapronssia ja voitti yhden maailmanmestaruuden.


title: Rebecca Joyce

text: Joyce aloitti arvokilpailu-uransa kevyessä perämiehettömässä nelosessa ja sijoittui MM-kilpailuissa neljänneksi Bledissä 1989, saavutti hopeaa Tasmaniassa 1990 ja sijoittui viidenneksi Wienissä 1991. Wienissä hän kilpaili myös kahdeksikossa, jossa Australia jäi B-finaalin viimeiseksi.


title: Rebecca Joyce

text: Tampereen MM-kilpailuissa 1995 Joyce voitti kevyessä yksikössä kultaa yli 1,5 sekunnin erolla seuraavaan. Atlantan olympialaisissa 1996 kevyet luokat olivat ensi kertaa mukana olympiaohjelmassa ja Joyce saavutti Virginia Leen kanssa pronssia kevyessä pariairokaksikossa.


title: Rebecca Joyce

text: Viimeisissä MM-kilpailuissaan Kölnissä 1998 Joyce sijoittui kevyessä pariaironelosessa viidenneksi.


title: Full House (eteläkorealainen televisiosarja)

text: Full House () on televisioyhtiö KBS2:n esittämä eteläkorealainen draamasarja. Sen päärooleissa ovat Song Hye-kyo, Rain, Han Eun-jung ja Kim Sung-soo.


title: J. B. Pritzker

text: Jay Robert ”J. B.” Pritzker (s. 19. tammikuuta 1965 Kalifornia, Yhdysvallat) on yhdysvaltalainen liikemies ja demokraattisen puolueen poliitikko. Hän on toiminut tammikuusta 2019 alkaen Illinois’n 43. kuvernöörinä. Hän on Pritzkerin miljardöörisukua, joka omistaa Hyatt-pörssiyhtiön.


title: Völuspá

text: Völuspá eli "Näkijättären ennustus", muinaisnorjaksi "Sibyllan profetia", on runo, joka koostuu 65 lyhyestä säkeistöstä, jotka käsittelevät muinaisen pohjolan maailmankuvaa. Runo kertoo jumalten, ihmisten ja hirviöiden maailman historian, aina sen alusta Ragnarökiin saakka. Vaikka se on aihepiiriltään pakanallinen, on sen kuvakielessä nähtävissä kristillistä vaikutusta. Völuspássa kuvatut maisemat ovat Islannista, ja uskotaankin, että runo olisi sepitetty Islannissa noin vuonna 1000, niihin aikoihin kun islantilaiset kokivat vanhan muinaisuskonsa katoavan ja kristinuskon puolestaan nousevan.


title: Völuspá

text: Tarinan kertoo ikivanha alkujättiläisten kasvattama völva eli näkijätär. Näkijättären kuvaama kosminen mullistus on symbolinen esitys hiipuvan germaanisen maailman vääjäämättömästä tuhosta, jonka jumalten ja ihmisten kauhistuttavan pahat teot ovat saaneet aikaan.


title: Peter Hollingworth

text: Peter John Hollingworth (s. 10. huhtikuuta 1935) on australialainen piispa. Hän toimi Australian kenraalikuvernöörinä vuosina 2001-2005.


title: Peter Hollingworth

text: Hollingworth valmistui teologian lisensiaatiksi Melbournen yliopistosta vuonna 1960. Hän toimi saurakuntatehtävissä 25 vuotta ja opiskeli samalla sosiologiaa. Vuonna 1985 hänestä tuli piispa ja 1989 Brisbanen arkkipiispa.


title: Peter Hollingworth

text: Hollingworth nimitettiin kenraalikuvernööriksi kesäkuussa 2001. Hän erosi tehtävästä toukokuussa 2003. Eron syynä oli tuolloin esilletullut lasten hyväksikäyttötapaus, jossa Hollingworth oli arkkipiispana suojellut alaistaan.


title: William Deane

text: William Patrick Deane (s. 4. tammikuuta 1931) on australialainen juristi. Hän toimi Australian kenraalikuvernöörinä vuosina 1996-2001.


title: William Deane

text: Hön on opiskellut kansainvälistä oikeutta Australian lisäksi Haagissa. Ennen kenraalikuvernöörin virkaa hän työskenteli Australian korkeimman oikeuden tuomarina.


title: Iridoidit

text: Iridoidit ovat monoterpenoideihin kuuluvia usein heterosyklisiä orgaanisia yhdisteitä. Iridoideja tavataan useista kasveista ja eräistä hyönteisistä ja rakenteeltaan erilaisia ryhmään kuuluviä yhdisteitä tunnetaan yli 3 000. Iridoidit ovat kasveissa ja hyönteisissä tärkeitä puolustuskemikaaleja kasvinsyöjiä ja saalistajia vastaan.


title: Iridoidit

text: Iridoidien perusrakenne koostuu kahdesta toisiinsa fuusioituneesta renkaasta, jotka ovat syklopentaanirengas ja kuudesta atomista koostuvasta asetaali- tai laktonirenkaasta. Eräissä iridoideissa toinen näistä ketjuista on rengasrakenteisen sijaan avoketjuinen. Nimitys iridoidit tulee "Iridomyrmex"-suvun muurahaisista, joista eristettiin ryhmään kuuluvat iridodiaali ja iridomyrmesiini. Yleisimpiä iridoideja kasveissa ovat aukubiini ja katalpoli ja tunnetuimpiin kuuluu kissanminttujen nepetalaktoni. Iridoidit esiintyvät tyypillisimmin glykosideina.


title: Iridoidit

text: Iridoidien bisynteesi on monimutkainen. Se lähtee mevalonaattireitin tuotteista kuten geraniolista ja nerolista. Näistä muodostuu hapetus- ja syklisointireaktioiden seurauksena iridodiaalia, joka toimii muiden iridoidien ja eräiden alkaloidien synteesin esiasteena. Monilla iridoideilla on biologista aktiivisuutta. Kasveissa ne toimivat puolustusmekanismina kasveja syöviä hyönteisiä ja nisäkkäitä vastaan ja niillä on tyypillisesti kitkerä maku. Iridoideilla on myös antiviraalisia, verenpainetta alentavia, kolesterolia alentavia, kipua ja tulehdusta lieventäviä sekä syöpäkasvainten kasvua hillitseviä ominaisuuksia. Tämän vuoksi iridoidien ominaisuuksia lääkinnällisiin tarkoituksiin tutkitaan. Eräät iridoidit hapettuvat happamissa olosuhteissa muodostaen väriltään voimakkaan sinisiä yhdisteitä.


title: Aarne Robert Castrén

text: Aarne Robert Castrén (3. toukokuuta 1892 Helsinki – 5. maaliskuuta 1973 Helsinki) oli liikejuristi, joka toimi muun muassa asianajajana, Helsingin Osakepankin pääjohtajana ja useiden suuryhtiöiden hallintoneuvostoissa, johtokunnissa ja hallituksissa, kuten Sanoman johtokunnassa vuodesta 1957 ja sen puheenjohtajana 1959–1972.


title: Aarne Robert Castrén

text: Aarne Robert Castrénin vanhemmat olivat senaattori, ministeri Kaarlo Castrén ja Elin Tamelander ja puoliso vuodesta 1921 Saskia Leclereq, pianisti Fanny Flodin-Gustavsonin tytär. Asianajaja Aarne Frithiof Louis Castrén oli heidän poikansa. Aarne Robert Castrén tuli ylioppilaaksi 1910, suoritti oikeustutkinnon 1915 ja sai varatuomarin arvon 1918. Hän toimi asianaajajana ja osakkaana Castrén & Snellman -lakiasiantoimistossa 1917–1946, Helsingin Osakepankin pääjohtajana 1946–1948 ja lukuisten eri yhtiöiden hallintoelimissä, mukaan lukien Wärtsilä, Pohjoismaiden Yhdyspankki, Ab Julius Tallberg Oy, Kymi, Ericsson ja Sanoma. Suomen Lainopillisen Yhdistyksen hallituksen jäsen Castrén oli yli 30 vuotta.


title: Niksaari

text: Niksaari (ruots. "Niksor" tai "Niksår") on saari Salon kaupungin eteläosissa Särkisalossa. Niksaari sijaitsee Särkisalon pääsaarten Isoluodon ja Ulkoluodon välissä. Molempiin saariin on rakennettu siltayhteys.


title: Niksaari

text: Niksaari muodostaa oman rekisterikylänsä. Vanha Niksaaren kalastajakylä on varsin yhtenäinen 1800-luvulla rakennettu perinteinen saaristolaiskylä. Kylä sijaitsee saaren itälaidalla. Nykyisin kylä on muutettu Armonlaakson lomailukeskukseksi. Saaren sisäosat on rakentamatonta metsämaata. Ranta-alueet on pitkälti hyödynnetty kesäastukseen.


title: Niksaari

text: Niksaaressa on toiminut kalkkilouhos. Louhos on nykään luonnonsuojelualuetta. Niksaari on särkisalolaisten kokoontumispaikka ja saarella on yleinen sauna ja yhteinen venelaituri. Saaresta kulkee pengertie luodolle Björkgrundet-Algrundet, josta on Ulkoluodon silta Niksaarenströömin yli naapurisaareen. Luodolla sijaitsee myös ravintola ja kioski.


title: Monivuotinen rahoituskehys

text: Monivuotinen rahoituskehys (MRK) on Euroopan unionin yli-eurovaalikautinen, seitsemäksi vuodeksi kerrallaan laadittava talousraami joka säätelee unionin vuosittaisia budjetteja.


title: Monivuotinen rahoituskehys

text: MRK:n valmistelee Euroopan komissio, jonka jälkeen se vaatii yksimielisen hyväksynnän Euroopan unionin neuvostolta. Tämän jälkeen Euroopan parlamentti joko hyväksyy tai hylkää ehdotuksen.


title: Monivuotinen rahoituskehys

text: Rahoituskehys säätää päätoimialoittain maksimirajat sille, paljonko unionin vuosittaisessa budjetissa voidaan käyttää rahaa.


title: Monivuotinen rahoituskehys

text: Kehyksen tavoitteena on myös:


title: Kuivasto

text: Kuivasto () on kylä Raaseporin kaupungin Tenholassa läntisellä Uudellamaalla. Kylä sijaitsee Tenholan länsirajalla meren rannalla. Kuivaston naapurikylät ovat Degergård sekä Salon kaupungin puolella sijaitseva Kraila.


title: Kuivasto

text: Kuivaston laajan kyläalueen keskellä on järvimäinen merenlahti Lillsjön. Varsinainen kylätontti sijaitsee Lillsjönin länsipuolella. Kylän itäosaa hallitsee suuri drumliini, joka rajaa Kuivaston Isosuon ja Träskmossenin suoalueet taakseen. Kuivastossa sijaitsee myös Svinberget-Lagerholmenin Natura 2000 -luonnonsuojelualue. Alueen luonto perinteistä uusmaalaista rannikkotyyppiä, jossa on jalopuulehtoja ja kalliosta mäntymetsää, sekä luonnontilainen kluuvijärvi Rådalssjön.


title: Kuivasto

text: Varhaisin maininta Kuivaston kylästä on vuodelta 1549. Kylän alueella on kaksi pronssikautista röykkiöhautaa. Esihistoriallisesta asutuksesta kylän alueella ei kuitenkaan ole viitteitä, eikä kylän asutus ole ollut jatkuvaa; Ainakin 1600-luvulla kylä on ollut autiona. Kylä on todennäköisesti ollut aina hajanainen ja kantatilojen paikat ovat vaihdelleet. Mahdollisia vanhoja satamarakenteita on nähtävillä Hamnvikenissä. Vanhin säilynyt kartta Kuivastosta on vuodelta 1826.


title: Unconsecrated

text: Unconsecrated on The Red Shoren esikoisalbumi, joka julkaistiin 6. marraskuuta 2008.


title: Marcel Sabitzer

text: Marcel Sabitzer (s. 17. maaliskuuta 1994 Graz) on itävaltalainen jalkapalloilija. Hän on pelipaikaltaan hyökkäävä keskikenttäpelaaja ja edustaa Saksan Bundesliigassa pelaavaa RB Leipzigia.


Salibandyn C-sarjan maailmanmestaruuskilpailut 2004 järjestettiin huhtikuussa 2004 Espanjassa. MM-kisojen C-sarja järjestettiin tällöin ensimmäistä kertaa, sillä joukkueiden määrä B-sarjassa suureksi. MM-kisojen A- ja B-sarja järjestettiin toukokuun lopulla Ruotsissa.


title: Salibandyn C-sarjan maailmanmestaruuskilpailut 2004

text: C-sarjan voitti Japani, nousten vuodeksi 2006 MM-kisojen B-sarjaan.


title: Frank Forde

text: Francis Michael ”Frank” Forde (5. elokuuta 1908 – 28. tammikuuta 1983) oli australialainen työväenpuolueen poliitikko. Hän toimi eri ministerin tehtävissä 1930- ja 1940-luvuilla, sekä maan pääministerinä viikon ajan heinäkuussa 1945.


title: Frank Forde

text: Forde syntyi Mitchellissä Queenslandissa kuusilapsisen perheen toiseksi vanhemmaksi lapseksi. Hänen vanhempansa olivat John Forde ja Ellen Quirk, jotka olivat molemmat irlantilaista syntyperää.


title: Frank Forde

text: Nuoruudessaan Forde toimi opettajana ja rautatietyöläisenä. Hän päätyi työnsä vuoksi vuonna 1914 Rockhamptoniin, missä hän vaikutti useissa järjestöissä. Hänet valittiin vuonna 1917 Australian parlamenttiin Rockhamptonista sen nuorimpana jäsenenä. Joulukuussa 1922 hänet valittiin parlamenttiin Capricornian vaalipiiristä. Hän säilytti tämän paikkansa vuoteen 1946 asti.


title: Frank Forde

text: Forde toimi Australian kauppa- ja tulliministerinä vuodet 1931–1932. Vuonna 1935 hän hävisi äänin 11–10 John Curtinille äänestettäessä työväenpuolueen uudesta puheenjohtajasta.


title: Frank Forde

text: John Curtin kuoli heinäkuussa 1945, jolloin varapääministerin tehtävässä olleesta Fordesta tuli pääministeri. Hän ei pysynyt pääministerinä kauaa, sillä hän hävisi työväenpuolueen puheenjohtajavaalin karismaattisemmalle Ben Chifleylle. Hän toimi tämän jälkeen vielä Australian puolustusministerinä elokuusta marraskuuhun 1946 sekä Australian Kanadan-suurlähettiläänä vuodesta 1946 vuoteen 1953.


title: Frank Forde

text: Forden miniä Leneen Forde toimi vuodet 1992–1997 Queenslandin kuvernöörinä.


title: Karl Grönhagen

text: Karl Gustav Ferdinand Grönhagen (3. toukokuuta 1865 Hamina – 2. toukokuuta 1944 Helsinki) oli suomalainen kapteeni, sanomalehtimies, kustantaja ja taidemaalari.


title: Karl Grönhagen

text: Grönhagenin vanhemmat olivat eversti Berndt Adolf Grönhagen (1815–1888) ja Lydia Krabbe (1839–1929). Hän kävi Haminan kadettikoulun ja palveli vuodesta 1883 Viipurissa linjarykmentissä upseerina. Grönhagen siirtyi rykmentin mukana Venäjälle ja palveli armeijassa vuoteen 1893 saakka yleten kapteeniksi. Hän siirtyi 1897 sanomalehtimieheksi ja kirjoitti venäläisiin vapaamielisiin lehtiin. Sortovuosina 1900-luvun alussa Grönhagen puolusti Suomen asemaa kirjoituksissaan ja vastusti maan venäläistämistä. Hän julkaisi useita venäjänkielisiä Suomen matkustusoppaita sekä muita Suomea käsitelleitä julkaisuja. Vuonna 1906 Grönhagen oli mukana järjestämässä Viipurissa pidettyä ensimmäisen valtakunnan duuman kokousta joka pidettiin sen jälkeen kun duuma oli hajoitettu. Toimintansa vuoksi Grönhagen joutui olemaan vankilassa ja kaksi kertaa karkoitettuna Siperiassa.


title: Karl Grönhagen

text: Lokakuun vallankumouksen jälkeen Grönhagen eli perheineen vaikeissa oloissa Venäjällä, hänen vaimonsa menehtyi ja hänen vanhin poikansa joutui teloitetuksi. Hän pääsi palaamaan Suomeen nuorimpien lastensa kanssa 1920 ja asettui sitten Viipuriin jossa hänellä oli valokuvaamo. Grönhagen julkaisi ruotsinkieliset muistelmansa 1924. Samana vuonna hän julkaisi myös venäjänkielisen satiirin "Nuku ikuista unta" Venäjän oloista nimimerkillä "Don Carlos". Vuonna 1930 F. Tilgmann Oy julkaisi sarjan Karl Grönhagenin kuvittamia ja runoillaan varustamia neuvostovastaisia postikortteja.


title: Karl Grönhagen

text: Karl Grönhagen oli naimisissa kolme kertaa, ensin Edla Hessin (1866–1919) kanssa, sitten vuodesta 1911 Zina von Holzmannin (1885–1919) kanssa ja vuodesta 1926 Elisabet Grigorieffin (s. 1896) kanssa. Kirjailija ja antropologi Yrjö von Grönhagen oli hänen poikansa toisesta avioliitosta.


title: Michelle Williamsin filmografia

text: Tämä on Michelle Williamsin filmografia.


title: Architect of the Capitol

text:
Architect of the Capitol (AOC) on Yhdysvaltojen liittovaltion virasto, joka operoi, kehittää ja ylläpitää United States Capitol -kompleksia, johon kuuluu esimerkiksi United States Capitol ja Korkeimman oikeuden rakennus.
Virasto perustettiin vuonna 1793 ja "Architect of the Capitol" -nimeä käytettiin ensimmäisen kerran 1867 Edward Clarkin johtaessa virastoa. Hänen kuoltua käytettiin "Superintendent of the Capitol Buildings and Grounds" -nimitystä. Vuonna 1921 päätettiin Architect of the Capitol olisi virallinen nimi ja sitä on käytetty siitä lähtien.


title: Zelman Cowen

text: Sir Zelman Cowen (7. lokakuuta 1919 – 8. joulukuuta 2011) oli australialainen oikeustieteilijä, joka toimi Australian kenraalikuvernöörinä 8. joulukuuta 1977 – 29. heinäkuuta 1982.


title: Zelman Cowen

text: Cowen opiskeli oikeustiedettä Australiassa ja Oxfordin yliopistossa, missä hän väitteli ennen paluutaan Australiaan vuonna 1950. Hänestä tuli oikeustieteen professori, ja hän alkoi pitää suosittuja radioesitelmiä ajankohtaisista asioista.


title: Zelman Cowen

text: Kenraalikuvernööri John Kerr oli herättänyt huomiota hajottamalla Whitlamin hallituksen. Kerrin jäätyä eläkkeelle uusi pääministeri Malcolm Fraser kutsui Cowenin palauttamaan kansan kunnioituksen kenraalikuvernöörin tehtävää kohtaan. Tässä Cowen onnistuikin hyvin.


title: Shine a Light

text: Shine a Light voi tarkoittaa:


title: Australian ilmasto

text: Australian ilmasto on Australian mantereen eri osissa vallitsevat sääolot ja niiden muutokset pitkän ajan kuluessa.


title: Australian ilmasto

text: Mantereen pohjoisosat kuuluvat kuumaan, keskiosat lämpimään ja eteläosat lauhkeaan ilmastovyöhykkeeseen. Keskiosat ovat pysyvien korkeapaineiden leveysasteilla, ja muistuttavat Saharaa ja Kalaharia. Sateisemmat alueet reunustavat mantereen kuivaa ydintä. Trooppisessa pohjoisosassa sadekausi ajoittuu marraskuun ja huhtikuun välille, kun pasaatien kohtaamisvyöhyke liikkuu alueelle. Samaan aikaan syntyy Australian monsuuni, ja vallitseva tuulensuunta on koillisesta.


title: Australian ilmasto

text: Australian itä- ja kaakkoisosissa sateita saadaan ympäri vuoden. Keskiosan aavikko ulottuu länsirannikolle 18. ja 30. eteläisen leveyspiirin välisellä alueella sekä etelärannikolle 125. ja 135. itäisen pituuspiirin välisellä alueella.


title: Australian ilmasto

text: Trooppiset syklonit osuvat Australiaan pari kertaa vuodessa, yleensä maan pohjois- ja luoteisosaan. Ne esiintyvät yleensä kesäkaudella joulu-huhtikuussa.


title: Australian ilmasto

text: Australian alueen sykloneille annetaan nimet yhdestä listasta, jota ei aloiteta alusta kauden vaihtuessa. Lista julkaistiin vuonna 2008. Australiaan osuneita sykloneita ovat olleet mm. syklonit Monica ja Marcus.


title: Australian ilmasto

text: Muita vaarallisiia sääilmiöitä ovat tulvat, maastopalot, pitkät kuivuusjaksot ja hellekaudet. Näiden ilmiöiden esiintyminen riippuu alueesta ja vuodenajasta. Lisäksi El Niño aiheuttaa suuria eroja eri vuosien välille.


title: Hal Nerdal

text: Herlof Aasmund "Hal" Nerdal (s. 22. syyskuuta 1927 Rana, Norja) on uransa päättänyt australialainen yhdistetyn hiihtäjä. Hänen seuransa oli YMCA Ski Club of Canberra.


title: Hal Nerdal

text: Squaw Valleyn olympialaisissa 1960 Nerdal osallistui yhdistettyyn sijoittuen 31:nneksi eli viimeiseksi maaliintulleeksi.


title: Hal Nerdal

text: Nerdal syntyi Norjassa, mutta muutti Australiaan vuonna 1951.


title: John Kerr

text: Sir John Robert Kerr (24. syyskuuta 1914 – 24. maaliskuuta 1991) oli australialainen oikeustieteilijä, joka toimi Australian kenraalikuvernöörinä 11. heinäkuuta 1974 – 8. joulukuuta 1977. Hänen kaudellaan Australia oli perustuslaillisessa kriisissä.


title: John Kerr

text: Kerr opiskeli lakia ja auskultoi asianajajaksi vuonna 1938.


title: John Kerr

text: Toisen maailmansodan aikana Kerr oli sijoitettuna maavoimien tutkimusosasto DORCA:an. Sodan jälkeen DORCA alkoi kouluttaa hallintovirkamiehiä Australian territorioihin, ja Kerr kutsuttiin tämän koulutustoiminnan johtajaksi. Hän palasi asianajajaksi 1949. Hön oli liittynyt työväenpuolueeseen 1948.


title: John Kerr

text: Pääministeri Gough Whitlam pyysi Kerriä kenraalikuvernööriksi useiden muiden ehdokkaiden kieltäydyttyä. Kerr epäröi, mutta suostui, ja aloitti kautensa 11. heinäkuuta 1974. Ensimmäisen vuoden aikana hän matkusti ulkomailla enemmän kuin edeltäjänsä, osallistui moniin seremonioihin mutta käytti vähemmän aikaa hallituksen ohjaamiseen. Whitlamin hallitus oli monissa kriiseissä, joissa se antoi mielikuvan taitamattomasta taloudenpidosta. Malcolm Fraserin johtama oppositio sai enemmistön senaatissa.


title: John Kerr

text: Whitlamin työväenpuolueella oli enemmistö edustajainhuoneessa. Häntä painostettiin hajoittamaan parlamentti, mutta hän ehdotti sen sijaan senaatin puolivaalien järjestämistä.


title: John Kerr

text: Kerr hajoitti hallituksen, ja kutsui Fraserin perustamaan väliaikaishallituksen vaaleihin asti. Fraserin Australian liberaalipuolue voitti vaalit selvästi.


title: John Kerr

text: Asiakirjoista on myöhemmin selvinnyt, että Kerr oli selvittänyt perustuslain takaamia oikeuksiaan laajasti jo ennen kriisin kärjistymistä. Hän oli ollut yhteydessä Englannin kuningashuoneeseen ja maan korkeimman oikeuden tuomareihin.


title: The Irishman

text: The Irishman on yhdysvaltalainen elämänkerrallinen rikoselokuva. Martin Scorsesen ohjaaman elokuvan käsikirjoitti Steven Zaillian perustuen Charles Brandtin kirjaan. Pääosissa näyttelevät Al Pacino, Robert De Niro, Bobby Cannavale, Jesse Plemons ja Anna Paquin. Elokuva julkaistaan Netflixissä vuonna 2019.


title: The Irishman

text: Elokuva kertoo ammattiyhdistysjohtaja Jimmy Hoffasta, joka katosi vuonna 1975. Hoffalla epäiltiin olleen yhteyksiä järjestäytyneeseen rikollisuuteen.


title: Viisi tytärtäni

text: Viisi tytärtäni on Hannu Kahakorven ohjaama suomalainen televisioelokuva vuodelta 1997. Se kertoo pikkukaupungissa elävästä Rannan perheestä. Elokuva tapahtuu yhden vuorokauden aikana syksyllä 1970. Tapahtumia ja ihmiskohtaloita syvennetään takaumin, joissa palataan 1950-luvun loppuun. "Viisi tytärtäni" edustaa perhedraamaa, ja keskiöön nousevat käsittelemättä jääneet tunteet. Elokuvan käsikirjoittaja ja pääroolin näyttelijä on Liisamaija Laaksonen.


title: Viisi tytärtäni

text: "Viisi tytärtäni" -elokuvan nykyhetkenä on lokakuu 1970. Leskirouva Onerva Ranta elää pikkukaupungissa keltaisessa pystylaudoitetussa puutalossa. Hän työskentelee kioskinmyyjänä. Hänellä on viisi tytärtä, joista yksi on kuollut kymmenen vuotta aiemmin. Jokaisella on omat kipupisteensä, joiden prosessoinnista muodostuu elokuvan juoni. Onerva meni vihille Kosti Rannan kanssa kesäkuussa 1939, saman vuoden marraskuussa Kosti joutui rintamalle. Takaumissa palataan 1950-luvun loppuun, jolloin koko seitsenhenkinen perhe on vielä elossa.


title: Viisi tytärtäni

text: Kosti Ranta on kuollut helmikuussa 1960 noin 45-vuotiaana. Toisessa maailmansodassa hermonsa menettänyt mies tupakoi ketjussa ja juo viinaa runsaanlaisesti. Kosti on työmies, jolle viiden tyttären kouluttaminen on raskas taloudellinen taakka. Juovuksissa hän sättii Onervaa ja vihjaa tämän viettävän siveetöntä elämää. Onerva ei suhtaudu moiseen vihjailuun suopeasti. Elokuvan nykyhetkessä Onerva muistelee kaihoisasti aviotaipaleensa auvoisia alkuaikoja.


title: Viisi tytärtäni

text: Anna-Liisa on selvästi sisariaan vanhempi, jo lähes neljänkymmenen. Hän ei ole Onervan biologinen tytär. Hän työskentelee kansakoulunopettajana ja on aviossa papin kanssa. Anna-Liisan tragediana on lapsettomuus. Vuoteen 1959 ajoittuvissa takaumissa Anna-Liisa seurustelee tulevan miehensä kanssa. Elokuvan nykyhetkessä Anna-Liisa onnistuu lopulta tulemaan raskaaksi - onhan sitä yritetty läpi 1960-luvun. Vuoropuhelussa kerrotaan, että kaikki aikakauden tarjoamat keinot ovat olleet käytössä.


title: Viisi tytärtäni

text: Taru on syntynyt jouluna 1939. Hän on menestynyt laulajana, mutta ei riittävän hyvin, sillä hän työskentelee myös siivoojana. Tarulla on tytär Anne. Hän ei kuitenkaan seurustele enää Annen isän Repen kanssa. Taru on temperamenttinen, etenkin verrattuna Anna-Liisaan, joka on tasainen ja sovitteleva.


title: Viisi tytärtäni

text: Milja on menettänyt mielenterveytensä ja asuu mielisairaalassa. Hänellä on harhakuuloja ja -luuloja ja raivokohtauksia. Tarinan alussa Milja on käymässä lapsuudenkodissaan. Milja katoaa ja hänen peräänsä hälytetään poliisi. Ilmenee, että hän on käynyt vierailulla naapurin Elsan luona. 1950-luvun lopun takaumissa Milja on psyykkisesti terve. Hän valmistuu ylioppilaaksi yhtä aikaa sisarensa Soinnun kanssa, mutta 1960-luvun kuluessa etenevä sairaus on sotkenut hänen suunnitelmiaan.


title: Viisi tytärtäni

text: Sointu on Miljan edesmennyt kaksossisko. Hän on kuollut loppuvuodesta 1960. Soinnun kuolinsyynä on aivokasvain, joka sijaitsi paikassa, josta sitä ei voitu poistaa kokonaisuudessaan. Hän lukee ylioppilaaksi sairaudestaan huolimatta. Sointu viihtyy Kostin rakentamassa punaisessa pihamajassa, joka tarinan nykyhetkessä on jo pahoin rappeutunut.


title: Viisi tytärtäni

text: Mirjami on Kostin ja Onervan iltatähti. Hän asuu vielä lapsuudenkodissaan ja käy koulua. Mirjamilla on luonnollisesti vähiten muistoja edesmenneistä perheenjäsenistään, ja hän koettaa vahvistaa hataria muistikuviaan kyselemällä menneistä sisariltaan ja äidiltään. Mirjami unelmoi hyvästä aviomiehestä ja kahdesta lapsesta.


title: Viisi tytärtäni

text: "Viisi tytärtäni" sai ensi-iltansa maaliskuussa 1997. Yleisradio julkaisi sen maksuttomassa Areena-palvelussaan toukokuussa 2018, jossa se on katsottavissa vuoden ajan. Teos on julkaistu myös DVD:nä.


title: Viisi tytärtäni

text: Erja Manto tekee yhden kohtauksen roolin mielisairaalan lääkärinä. Risto Aaltonen näyttelee kioskin asiakasta elokuvan alussa ja lopussa. Eero Aho, Kari-Pekka Toivonen ja Juha Veijonen näyttelevät Tarun seurassa Volkswagenin pikkubussissa matkaavia muusikoita. Elokuvan puvustajana toimi Marja-Leena Savolainen. Mielenterveytensä menettänyttä Miljaa tulkitseva Katariina Kaitue on Liisamaija Laaksosen tytär.


title: Cedric Sloane

text: Cedric Hay Sloane (19. lokakuuta 1915 – 6. helmikuuta 1992) oli australialainen maastohiihtäjä.


title: Cedric Sloane

text: Oslon olympialaisissa 1952 Sloane osallistui 18 km:lle sijoittuen 75:nneksi eli viimeiseksi maaliintulleeksi. 50 km:llä hän keskeytti.


title: Bruce Haslingden

text: Edward Bruce Haslingden (29. maaliskuuta 1923 – 17. huhtikuuta 2007) oli australialainen maastohiihtäjä.


title: Bruce Haslingden

text: Oslon olympialaisissa 1952 Haslingden osallistui 18 km:lle sijoittuen 75:nneksi eli toiseksi viimeiseksi maaliintulleeksi. 50 km:llä hän keskeytti.


title: Paul Hasluck

text: Paul Meernaa Caedwalla Hasluck (1. huhtikuuta 1905 – 9. tammikuuta 1993) oli australialainen historioitsija ja poliitikko, joka toimi Australian kenraalikuvernöörinä 30. huhtikuuta 1969 – 11. heinäkuuta 1974.


title: Paul Hasluck

text: Hasluck syntyi Fremantlessa Länsi-Australiassa. Hänen vanhempansa Ethel Meernaa Hasluck ja Patience Eliza Wooler olivat molemmat Pelastusarmeijan upseereja. Perhe muutti ennen pitkää Guildfordin lähiöön Perthiin, jotta pojalla olisi ollut paremmat mahdollisuudet opiskella. Hasluck opiskeli Länsi-Australian yliopistossa kahdessa eri rupeamassa ja teki gradunsa Australian alkuasukkaiden kohtelusta vuonna 1940.


title: Paul Hasluck

text: Toimiessaan eri tehtävissään Hasluck pyrki tyypillisesti tukemaan alkuasukkaiden oikeuksia.


title: Paul Hasluck

text: Hasluck avioitui vuonna 1932 Alexandra Margaret Martin Darkerin kanssa. Hän kuoli eturauhassyöpään 9. tammikuuta 1993 ja hänen vaimonsa myöhemmin samana vuonna. Hänen mukaansa nimettiin Länsi-Australiassa vaalipiiri vuonna 2001.


title: AMX International AMX

text: AMX International AMX on italialais-brasilialainen, yksipaikkainen monitoiminen hävittäjäkone. Konetyypin merkintä on Italiassa A-11 Ghibli. Se saapui korvaamaan italialaisen Fiat G.91 -konetyypin. Konstruktuointiin osallistuivat Aeritalia, Aermacchi sekä Embraer. Ensilento tapahtui 1984, ja esittely 1989. Suoritusarvoiltaan ei AMX International AMX, Fiat G-91- tyypistä oleellisesti eroa. Suorituskykyisempi, Rolls-Royce Spey -tyyppinen suihkumoottori toi kuitenkin suuremman konetyypin kantavuuden, sekä pidentyneen taistelusäteen (556 km). Konetyypin yksilöitä on valmistunut vuosien 1984 - 1999 välillä, 206 koneyksilöä. Sen käyttäjämaat ovat Italia ja Brasilia. Konetyyppi kykenee käyttämään ilmataisteluohjuksia, sekä kuljettamaan noin 3 800 kg:n asekuorman. Näihin saattavat kuulua pommit, raketit, ja ohjukset. Brasilialaiset koneet käyttävät 2x 30 mm DEFA-tykkejä, ja italialaiset 1x 20 mm Vulcan-konetykkejä. Konetyyppi valmistui ennen Eurofighter Typhoonia, jota Italian ilmavoimat (AMI) ja Saab JAS 39 Gripenia, jota Brasilian ilmavoimat käyttää. Venezuelan ilmavoimat yritti tilata tämän tyypin koneita 12 koneyksilöä. Konekauppa hylättiin Yhdysvaltain painostuksesta. Tilattu konetyyppi olisi sisältänyt kiellettyjä rakenteita.


title: John Davies (uimari)

text: John Griffith Davies (s. 17. toukokuuta 1929 Willoughby) on australialainen tuomari ja kilpauransa päättänyt uinnin olympiavoittaja.


title: John Davies (uimari)

text: Davies voitti 200 metrin rintauinnissa olympiakultaa Helsingissä 1952. Hän kilpaili samalla matkalla myös Lontoon kesäolympialaisissa 1948, missä hän sijoittui neljänneksi yhdysvaltalaisuimarien vietyä kolmoisvoiton.


title: John Davies (uimari)

text: Davies sai Yhdysvaltain kansalaisuuden ja toimi liittovaltiotason tuomarina.


title: John Davies

text: John Davies -nimisiä henkilöitä ovat:


title: Katuruoka

text: Katuruoka viittaa tavallisesti nimensä mukaisesti katujen varrella myytäviin ja valmistettuihin ruokiin ja juomiin.


title: Katuruoka

text: Katuruoan sosioekonominen merkitys on huomattava. Katuruoka usein merkittävän osan kaupunkialeuiden alemman- ja keskiluokan päivittäisestä ravinnosta. Katuruoat ovat usein halpoja ja helposti saatavilla kodin ulkopuolella. Etenkin kehitysmaissa katuruoan valmistus tarjoaa myös elinkeinon miljoonille heikommin koulutettuunväestönosaan kuuluville. Katuruokaan liittyy myös omat onelmansa. Monin paikoin katuruoan myyjät ja heidän asiakkaansa saattavat tuntea esimerkiksi ruoan välityksellä leviävien tautien riskit huonosti, mikä saattaa johtaa ruokamyrkytyksiin. Muita onelmia saattavat olla esimerkiksi ruoan valmistukseen liittyvien jätteiden puutteellinen jätehuolto, katuja käyttävien myyjien mahdollisesti muodostamat liikenneonelmat jalankulkijoille ja lapsityövoiman käyttö.


title: Katuruoka

text: Sosioekonominen kehitys saattaa vaikuttaa katuruoan käytön vähenemiseen. Oman kilpailunsa katuruoalle muodostaa esimerkiksi pikaruokalat. Kokonaan katuruoka ei ole kuitenkaan kadonnut edes kehittyneemmistä maista. Sen myyjät ovat kilpailleet esimerkiksi myyntiautoilla ja takeaway-annoksilla. Usein katuruoka on säilyttänyt paikallisten keittiöiden perinteet ja katuruoka on monesti helppo tapa tutustua paikalliseen ruokaperinteeseen. Katuruokakulttuuri on usein rikkaampaa lämpimissä maissa, joissa sää tekee esdimerkiksi ruoan tarjoilusta ulkona helpompaa. Toisaalta maahanmuutto on tuonut uusia katuruokia esimerkiksi Eurooppaan.


title: Vern Barberis

text: Verdi ”Vern” Barberis (27. kesäkuuta 1928 Melbourne – 6. tammikuuta 2005 Albury) oli australialainen painonnostaja ja olympiamitalisti.


title: Vern Barberis

text: Barberis voitti 67,5 kg:n painoluokassa olympiapronssia Helsingissä 1952. Melbournen kesäolympialaisissa 1956 hän sijoittui 11:nneksi ja vuoden 1953 MM-kilpailuissa neljänneksi.


title: Vern Barberis

text: Barberis toimi myöhemmin Australian painonnostoliiton puheenjohtajana.


title: Sana (artisti)

text: Sanna Rönnberg (taitelijanimeltään Sana"," s. 5. maaliskuuta 1990 Espoo")" on oululainen artisti, joka yhdistää musiikissaan urbaania poppia ja räppiä.


title: Sana (artisti)

text: Sana on tehnyt omakustanteena musiikkia vuodesta 2005 alkaen. Vuosina 2005–2011 hän julkaisi kappaleita mikseri.net-sivustolla. Harrastus muuttui ammattimaiseksi, kun vuonna 2017 VENT Music alkoi tuottamaan Sanan musiikkia. VENT Musicin kanssa hän on julkaissut kappaleet "Lelupoika" (2017), "Ainoo mitä pyydän" (2017), "Pelon hetkellä feat. Aki Tykki" (2018) ja "Kiitos sulle" (2018). Sana osallistui vuoden 2018 X Factor -ohjelmaan, jossa hän kilpaili pitkäaikaisen keikkalaulajansa kanssa. Kaksikko eteni ensimmäiseen livelähetykseen asti.


title: Sana (artisti)

text: Sanan kappaleissa on vieraillut vuosien varsilla useita suomalaisia artisteja, muun muassa Panama Rayo ("Hävettäis olla sinä", 2012), Sini Ariell ("Itsevarma ja kaunis", 2014), Tanja Vähäsarja ("Pyysin poistumaan", 2012, "Toinen mahdollisuus", 2013, "Jos lähtisit", 2014), Maya Paakkari ("Haava", 2016), Sani ("Mikä-Mikä-Maa", 2017) ja Aki Tykki ("Pelon hetkellä", 2018).


title: Paulin Houndtonji

text: Paulin Jidenu Hountondji (11. huhtikuuta 1942 Abidjan, Norsunluurannikko) on Beninissä asuva filosofi, poliitikko ja akateemikko. Etnofilosofian kritiikin ja filosofian kriittisen, tieteellisen ymmärryksen vahvistamisen kautta Hountondji on vaikuttanut perinteisen afrikkalaisen filosofian uudelleenarviointiin, sekä filosofian, tieteen ja kehityksen välisen suhteen uuteen tarkasteluun.


title: Paulin Houndtonji

text: Hountondji kävi koulua silloisessa Dahomeyssa, josta hän valmistui vuonna 1960. Hän opiskeli filosofiaa Ecole Normale Supérieuressa Pariisissa. Hänen opettajiaan yliopistossa olivat Louis Althusser, Jacques Derrida, Paul Ricœur ja Georges Canguilhem. Vuonna 1970 hän puolusti väitöskirjaansa Edmund Husserlista


title: Paulin Houndtonji

text: Vuodesta 1967 hän opetti filosofiaa Besançonin yliopistossa. Hän toimi kahden vuoden ajan vierailevana professorina useissa Ranskan ja Afrikan yliopistoissa, kuten Lovanium yliopistossa Kinshasassa ja Zairen Lubumbashin kansallisessa yliopistossa. Hänelle myönnettiin vuonna 1972 oppituoli Beninin kansallisessa yliopistossa Cotonoussa, missä hän toimii filosofian professorina. Vuonna 1976 hän julkaisi pääteoksensa "Sur la philosophie africaine". Vuonna 1989 hän julkaisi kattavan Afrikan filosofian bibliografian.


title: Paulin Houndtonji

text: Tieteellisen työn keskeytti politiikka. Paulin Hountondji oli vuosina 1990-1991 Beninin opetusministeri. Kotimaansa sotilasdiktatuurin näkyvänä arvostelijana hän osallistui Beninin demokratisoitumiseen vuonna 1992. Vuosina 1991–1993 hän toimi kulttuuri- ja viestintäministerin tehtävässä, ja jatkoi opetusta yliopistossa vuodesta 1994 alkaen.


title: Paulin Houndtonji

text: Hountondjin filosofiaan ovat vaikuttaneet kaksi hänen opettajaansa Pariisissa, Louis Althusser ja Jacques Derrida. Hänen maineensa perustuu ensisijaisesti hänen kriittiseen työhönsä, joka koskee Afrikan filosofian luonnetta. Hänen pääkohteenaan on ollut muun muassa Placide Tempelsin ja Alexis Kagamen etnofilosofia. Hän väittää, että tällainen lähestymistapa sekoittaa antropologian menetelmät filosofian menetelmiin ja tuottaa "hybriditieteen, jolla ei ole tunnistettavaa asemaa teorian maailmassa". Osa ongelmasta johtuu siitä, että etnofilosofia on suurelta osin reaktio länsimaisille näkemyksille afrikkalaisesta ajattelusta. Tämä poleeminen rooli toimii sen filosofista pätevyyttä vastaan.


title: Paulin Houndtonji

text: Hänen lähestymistapansa on jonkin verran laajentunut myöhemmässä työssä. Paulin Hountondji hylkää edelleen etnofilosofian aitona filosofisena disipliininä, mutta hän on siirtynyt kohti perinteisen afrikkalaisen ajattelun ja tiukan filosofisen menetelmän synteesiä.


title: Paulin Houndtonji

text:
Ideologia on naamioitua politiikkaa.(1993, s.193)
Universaalisuus on mahdollista vain silloin, kun keskustelukumppanit ovat vapaita tarpeesta hallita muita.(1993, s.72)
Tieteellinen kirjallisuus on - toisin kuin taiteellinen kirjallisuus - ehdottoman historiallista. Ainoa vakaa elementti on jatkuva viittaus kokemusalaan, jonka karakterisointi on itse osa evoluutiota.(1993, s.92)


title: Catherine-Dominique de Pérignon

text: Dominique-Catherine de Pérignon (31. toukokuuta 1754 Grenade – 25. joulukuuta 1818 Pariisi) oli Ranskan marsalkka, joka toimi komentajana Ranskan vallankumoussodissa ja Napoleonin sodissa.


title: Catherine-Dominique de Pérignon

text: Aatelissukuun syntynyt Pérignon aloitti sotilasuransa aliluutnanttina Lyonnaisin rykmentissä vuonna 1780. Hän erosi armeijasta jo kolmen vuoden kuluttua ja asettui asumaan Montechin kaupunkiin. Vallankumouksen puhjettua vuonna 1789 hänestä tuli Montechin kansalliskaartin everstiluutnantti. Hänet valittiin vuonna 1791 Haute-Garonnen edustajana lakiasäätävään kansalliskokoukseen, josta hän erosi ensimmäisen vallankumoussodan puhjettua toukokuussa 1792 palatakseen armeijaan. Pérignon palveli syyskuusta 1792 alkaen itäisten Pyreneiden armeijassa Espanjan-vastaisella rintamalla. Hänet ylennettiin syyskuussa 1793 prikaatikenraaliksi ja joulukuussa divisioonakenraaliksi. Hän toimi tammikuusta 1794 alkaen divisioonankomentajana. Kun kenraali Jacques François Dugommier kaatui marraskuussa 1794 Sierra Negran taistelussa, Pérignon otti välittömästi itäisten Pyreneiden armeijan komentoonsa ja voitti taistelun. Pérignon jatkoi hyökkäystä Espanjassa piirittämällä Rosesin, joka vallattiin helmikuussa 1795. Kärsittyään kesäkuussa 1795 tappion Bascaran taistelussa hän joutui väistymään ja hänen seuraajakseen tuli kenraali Barthélemy Schérer.


title: Catherine-Dominique de Pérignon

text: Pérignon valittiin syksyllä 1795 edustajaksi uuteen parlementtiin, viidensadan neuvostoon, mutta jo lokakuussa hänet nimitettiin Ranskan suurlähettilääksi Espanjaan. Hän neuvotteli vuonna 1796 San Ildefonson sopimuksen, jolla Espanja liittyi sotaan Ranskan puolelle. Pérignon jätti lähettilään tehtävän vuoden 1797 lopussa. Sodan puhjettua uudestaan hänet kutsuttiin lokakuussa 1798 Ranskan Italian-armeijaan ja hän otti komentoonsa Liguriaan sijoitetut joukot. Hän haavoittui pahoin elokuussa 1799 Novin taistelussa ja jäi venäläisten sotavangiksi. Pérignon päästettiin palaamaan Ranskaan vasta yli vuoden kestäneen sotavankeuden jälkeen vuoden 1800 lopussa. Hän oli sen jälkeen prikaatinkomentajana Toulousessa, mutta vuonna 1801 hänet nimitettiin edustajaksi uuteen senaattiin, jonka puhemieheksi hänet valittiin 1803. Napoleon antoi hänelle vuonna 1804 marsalkan arvon.


title: Catherine-Dominique de Pérignon

text: Pérignon nimitettiin vuonna 1806 Italiaan Parman ja Piacenzan sotilaskuvernööriksi. Vuonna 1808 hän sai kreivin arvon. Samana vuonna hänestä tuli Napolin kuvernööri. Napoleonin luovuttua kruunusta vuonna 1814 Pérignon siirtyi palvelemaan kuningas Ludvig XVIII:tta, joka teki hänestä päärin. Pérignon kieltäytyi tukemasta Napoleonia satapäiväisen keisarikunnan aikana vuonna 1815. Hän oli jäsenenä sotaoikeudessa, joka tuomitsi marsalkka Michel Neyn kuolemaan, ja hän äänesti kuolemantuomion puolesta. Pérignon toimi vielä komendanttina Toulousessa ja vuodesta 1816 Pariisissa. Hän sai markiisin arvon 1817 ja kuoli seuraavana vuonna.


title: Catherine-Dominique de Pérignon

text: Pérignonin nimi on kaiverrettu Pariisin Riemukaareen.


title: Neotenia

text: Neotenia tarkoittaa ihmisellä tai eläimellä nuorelle yksilölle tyypillisten piirteiden säilymistä aikuisuuteen. Piirteiden säilyminen johtuu eläimen kehityksen hidastumisesta tai viivästymisestä.


title: Neotenia

text: Neotenia on yleistä domestikoiduilla eläinlajeilla. Esimerkiksi monilla koiraroduilla on aikuisenakin pennun piirteitä, kuten lurppakorvat, lyhyet kuonot ja suuret silmät.


title: Neotenia

text: Nykyihmisellä neotenisia piirteitä on enemmän kuin sen läheisimmällä sukulaisella simpanssilla, joka kypsyy nopeammin. Nykyihmisellä on suhteellisen pieni leuka, litteät kasvot ja vähäkarvainen iho, mikä saa aikuisen ihmisen muistuttamaan epäkypsää simpanssia. Ihminen myös saavuttaa sukukypsyyden viisi vuotta simpanssia myöhemmin. Tutkijat ovat arvelleet, että nykyihmisen hidas kypsyminen on tehnyt ihmiselle mahdolliseksi kasvattaa suuremmat aivot kuin simpanssilla, sillä kypsymättömät aivot oppivat paremmin kuin kypsän yksilön aivot.


title: Neotenia

text: Naisilla on enemmän neotenisia piirteitä kuin miehillä. Tällaisia piirteitä ovat naisen paksumpi rasvakerros, korkea ääni sekä sirommat ja sileämmät kasvot. Eläintieteilijä Desmond Morrisin mukaan naisen neoteniset piirteet ovat kehittyneet herättämään heidän miespuolisissa kumppaneissaan suojelunhalua.


title: Neotenia

text: "Psykologinen neotenia" tarkoittaa lapsenomaisen käyttäytymisen säilymistä aikuisikään. Psykologi Bruce Charltonin mukaan nykyaika suosii psykologista neoteniaa, sillä nyky-yhteiskunta on entisajan yhteiskuntaa epävakaampi ja palkitsee muovautuvan mielen ja persoonallisuuden. Tästä esimerkki on korkeakoulutus, joka ihmisellä nykyisin jatkuu pitkälle kolmannelle vuosikymmenelle saakka ja edellyttää oppimiskyvyn säilyttämistä. Myös nykyajan joustavammat sosiaaliset roolit edellyttävät mukautumiskykyä. Perinteisissä yhteisöissä yleiset aikuistumisriitit ovat kadonneet, ja moni nykyihminen ei psykologisessa mielessä koskaan aikuistu. Yhtäältä tämä on tuottanut 1950-luvun jälkeen lukuisia "poikaneroja", mutta toisaalta joitain lapsenomaisia piirteitä pidetään epätoivottavina, kuten lyhytjännitteisyyttä, elämyshakuisuutta ja pinnallisuutta.


title: David Reich

text: David Emil Reich (s. 14. heinäkuuta 1974) on yhdysvaltalainen geneetikko, joka tunnetaan muinais-DNA:n tutkimuksistaan. Reich on tutkimusryhmänsä kanssa kehittänyt DNA:n tutkimusmenetelmiä ja selvittänyt muinaisten väestöjen muuttoliikkeitä ja geneettisiä taustoja.


title: David Reich

text: David Reichin äiti on kirjailija Tova Reich ja isä professori Walter Reich. Hän kasvoi Washingtonissa.


title: David Reich

text: Reich aloitti sosiologian opinnot Harvardissa mutta vaihtoi fysiikkaan ja sitten lääketieteeseen. Valmistuttuaan hän meni Oxfordin yliopistoon valmistautuakseen lääketieteen opintoihin. Oxfordissa Reich tapasi tohtori David B. Goldsteinin, joka tutki elävien ihmisten DNA:ta saadakseen tietoa heidän kaukaisista esi-isistään. Reich kiinnostui Goldsteinin tutkimusalasta.


title: David Reich

text: Palattuaan Yhdysvaltoihin Reich sai töitä Harvard Medical Schoolista vuonna 2003. Hän nimitti matemaatikko Nick Pattersonin Harvardin genetiikan laboratorion varajohtajaksi. Reich ja Patterson alkoivat kehittää uusia tilastollisia menetelmiä etsiäkseen geneettisestä datasta malleja. He keksivät tavan selvittää sen, periytyikö jokin populaatio kahdesta tai useammasta erillisestä ryhmästä.


title: David Reich

text: Kun Reichin ja Pattersonin menetelmä oli saanut julkisuutta, ruotsalainen geneetikko Svante Pääbo kutsui vuonna 2006 heidät tutkimaan neandertalinihmisen ja nykyihmisen sukulaisuutta neandertalilaisen DNA:n kautta. Seuraavina vuosina Pääbo ja Reich tekivät useita merkittäviä löytöjä neandertalilaisen perimästä, kuten sen, että useimpien nykyihmisten DNA:ssa on risteytymisen seurauksena neandertalilaisen perimää. Reich kollegoineen osoitti myös denisovanihmisen ja nykyihmisen risteytyneen.


title: David Reich

text: Reich perusti vuonna 2013 oman laboratorionsa. Hän ryhtyi tutkimaan ihmisen muinais-DNA:ta selvittääkseen ihmispopulaatioiden muinaisia liikkeitä. Hän otti käyttöön uudenlaisen menetelmän DNA:ta luunäytteistä. Reichin laboratorio julkaisi vuonna 2015 ensimmäiset tuloksensa 69 muinaisen eurooppalaisen DNA:sta. Sen jälkeen Reichin tutkimusryhmä on julkaissut lukemattomia samankaltaisia löytöjä muinaiskansoista ympäri maailmaa. Tulosten avulla on havaittu useita muinaisia muuttoliikkeitä sekä muinaiskansojen perimän yksityiskohtia.


title: Palmuviini

text: Palmuviini on alkoholijuoma, jota tehdään useiden eri palmukasvilajien maitiaisnesteestä, kuten palmyrapalmusta, kookospalmusta ja välimerentaatelista. Palmuviinillä on pitkä historia erityisesti Aasiassa ja Afrikassa. Länsiafrikkalaiset juovat palmuviiniä syntymäpäivillä, hautajaisissa, häissä ja kahvilatyylisissä palmuviinikojuilla. Malesiassa ja Indonesiassa ihmiset tuntevat palmuviinin eri nimillä, mutta he nauttivat sitä samalla lailla.


title: Kamara

text: Kamara voi viitata:


title: Gibril (täsmennyssivu)

text: Gibril on egyptiläinen arabiankielinen muunnos Gabrielista. Gibril on egyptinkielinen muunnos traditionaalisesta arabiankielisestä translitteraatiosta Jibril.


title: Gibril (täsmennyssivu)

text: Gibril on myös yleinen arabiankielinen etunimi ja sukunimi. Henkilöitä, joilla nimi on joko etunimenä tai sukunimenä ovat muun muassa:


title: Jibril (täsmennyssivu)

text: Jibril on arabiankielinen muunnos Gabrielista.


title: Jibril (täsmennyssivu)

text: Jibril on myös yleinen arabiankielinen etunimi ja sukunimi. Henkilöitä, joilla nimi on joko etunimenä tai sukunimenä ovat muun muassa:


title: Espanjan Länsi-Intia

text: Espanjan Länsi-Intia tai Espanjan Antillit ( tai "Las Antillas Occidentales") oli Espanjan Karibian siirtomaiden nimi.


title: Espanjan Länsi-Intia

text: Espanjan valtaamat saaret olivat Hispaniola nykypäivän Haitissa ja Dominikaaninen tasavalta, Kuuba, Puerto Rico, Saint-Martin, Neitsytsaaret, Anguilla, Montserrat, Guadeloupe ja Pienet Antillit, Jamaika, Caymansaaret, Venezuela, Trinidad ja Islas de la Bahía.


title: Espanjan Länsi-Intia

text: Kristoffer Kolumbuksen Amerikan tutkimusmatkat keskittyivät saariin, joista tulivat myöhemmin Espanjan Länsi-Intia. Saaret olivat myös ensimmäiset, jotka eurooppalaiset kolonisoivat pysyvästi. Espanjan Länsi-Intia oli myös Espanjan Amerikan imperiumin kestävin osa ja luovutettiin vasta vuonna 1898 Espanjan–Yhdysvaltain sodan loputtua. Espanja hallitsi yli kolmen vuosisadan ajan Karibian satamakaupunkien verkostoa, johon sisältyivät Havana (Kuuba), San Juan (Puerto Rico), Cartagena de Indias (Kolumbia), Veracruz (Meksiko) ja Portobelo (Panama).


title: Espanjan Länsi-Intia

text: Jotkut pienemmät saaret vallattiin tai luovutettiin muille Euroopan siirtomaavalloille joko sodan tai diplomaattisten sopimusten seurauksena 1600- ja 1700-luvuilla. Muut kuten Dominikaaninen tasavalta itsenäistyivät 1800-luvulla.


title: Munajuusto

text: Munajuusto eli hämäläisjuusto on yleensä kotona valmistettu tuorejuusto, joka kuuluu Hämeen perinneruokiin. Se on piimäjuuston muunnos, johon on lisätty kananmunia. Munajuustoa valmistettaessa maidon ja piimän seosta kuumennetaan ja siihen lisätään juustonjuoksutetta, jolloin saadaan juustomassaa, johon lisätään munia, suolaa ja toisinaan voita. Massasta valutetaan nestettä juustokehässä tai lävikössä ja massa paahdetaan uunissa. Juustonjuoksutetta ei tarvita, jos piimä on riittävän hapanta.


title: Munajuusto

text: Myynnissä on muun muassa Ilves-nimistä munajuustoa, joka on kuoretonta, sisukseltaan keltaista ja päältä voimakkaan keltaista. Juuston on muodoltaan matala katkaistu kartio ja se sopii juustotarjottimelle tai alku- tai jälkiruoaksi. Joskus munajuusto grillataan tai paahdetaan avotulella ja voidaan sen jälkeen vielä kypsyttää.


title: Maustekastike

text: Maustekastike on ruoan maustamiseen käytettävä kastike, jolla etenkin liharuokiin saadaan entistäkin miellyttävämpi maku ja tuoksu. Maustekastike laitetaan ruokaan yleensä kylmänä joko valmistusvaiheessa tai kukin ruokailija lisää sitä ruokaillessaan haluamansa määrän. Sen perusosana on tavallisesti hedelmäsose, soijakastike, tomaattisose tai viinietikka ja sekaan lisätään halutut mausteet.


title: Maustekastike

text: Maustekastikkeita ja niitä kiinteämpiä, mutta kuitenkin notkeita maustetahnoja ja maustesoseita ovat esimerkiksi:


title: Minetit

text: Minetit on joukkuevoimistelun naisten sarjan maailmanmestari vuosilta 2017, 2015 ja Euroopan mestari vuodelta 2016. Joukkue kuuluu Tampereen Urheiluakatemiaan sekä Suomen Voimisteluliiton maajoukkueeseen. Vuonna 2019 joukkue kilpailee kokoonpanoilla Minetit ja Minetit Fire.


title: Minetit

text: Valmennustiimi:


title: Minetit

text: vastuuvalmennus Kapteenit:


title: Minetit

text: Minetit Ella Ratilainen


title: Minetit

text:
Minetit Fire Emma Meriläinen
Voimistelijat
MinetitMinettien MM-kultaa voittanut kilpailujoukkue perustettiin vuonna 2011. Joukkue kuului aluksi Tampereen Voimistelijoihin mutta vaihtoivat seuraa Tampereen Sisuun vuonna 2018. Syksyllä vuonna 2012 Team Minetit-nimellä kilpailleet Minetit voittivat 12-14 vuotiaiden SM-hopeaa.


title: Minetit

text: Parhaat saavutukset:


title: Minetit

text: MM-kulta 2015


title: Minetit

text: EM-kulta 2016


title: Minetit

text: MM-hopea 2016


title: Minetit

text: SM-kulta 2015 ja 2016


title: Minetit

text: Lähteet: Tampereen Sisu https://tampereensisu.fi/minetit/


title: Minetit

text: YLE https://yle.fi/uutiset/3-9650673


title: Minetit

text: Voimisteluliitto https://www.voimistelu.fi/fi/Löydä-voimistelu/Joukkuevoimistelu/Maajoukkue/Naisten-SM-sarjan-joukkueet/Minetit


title: Salasurma

text: Salasurma () oli Ruotsin ja Suomen vanhassa lainsäädännössä sellainen henkirikos, jonka tekijää ei pystytty saamaan selville. Jos löydettiin ruumis, jossa oli merkkejä väkivallasta, eikä surmaajaa pystytty selvittämään vuoden kuluessa, tuli kihlakunnan tai laivakunnan maksaa erityinen salasurmasakko rauhanjärjestyksen ylläpitämiseksi. Muutaman vanhan ruotsalaisen lain mukaan joissakin tapauksissa maksajaksi joutui kylä tai lähimmät kylät. Jos surmattu löydettiin suljetusta huoneesta, joutui huoneen omistaja vanhimpien lakien mukaan maksamaan sakkoa. Eri laeissa sakon suuruus oli erisuuruinen ja osa sakosta meni kuninkaalle ja osa vainajan perillisille.


title: Salasurma

text: Vuodelta 1442 peräisin olevan kuningas Kristofferin maanlain mukaan kihlakunnan tuli maksaa salataposta 40 markkaa, josta kuningas sai puolet ja vainajan perilliset toisen puolikkaan.


title: Salasurma

text: Vuoden 1734 lain rikoskaaressa tällainen säännös oli vielä mukana:


title: Anjalankosken suuralue

text:
Anjalankosken suuralue on yksi Kouvolan kaupungin kuudesta suuralueesta. Anjalankosken suuralue käsittää kokonaan entisen Anjalankosken kaupungin alueet. Anjalankosken suuralueella oli 15 000 asukasta vuonna 2015.
Suuralueen suurin taajama on Myllykoski, jossa oli 5 883 asukasta 31.12.2017. Muita taajamia on Inkeroinen (4 892 asukasta) ja Kaipiainen (241 asukasta).


title: Flóilaisten saaga

text: Flóilaisten saaga [flouilaisten] (isl. "Flóamanna saga" tai "Þorgils saga Örrabeinsstjúps") on keskiaikainen islantilainen saaga, jonka kirjoittajaa ei tunneta. Se luetaan niin kutsuttuihin islantilaissaagoihin. Saagan alkuosa sijoittuu Islannin asuttamisen aikaan 800-luvun lopulle ja kuvaa saagan varsinaisen päähahmon, Þorgils Örrabeininkasvatin (isl. "Örrabeinsfóstri"), esi-isiä. Loppuosa keskittyy kuvaamaan Þorgilsin elämää 900-1000-lukujen taitteessa: tämä lähtee ensin 16-vuotiaana miehenalkuna Norjaan vaatimaan esi-isiensä perintöä. Matkojensa aikana Þorgils päätyy myös Britteinsaarille ja Irlantiin, missä saa itselleen kallisarvoisen miekan. Þorgils kääntyy kristityksi, ja kun hän matkustaa myöhemmin Grönlantiin, pakanajumala Þórr, jota hän on aiemmin palvonut, näyttää jatkuvasti seuraavan Þorgilsia. Þorgils pysyy kuitenkin uskossaan, vaikka hänen Grönlanninasutusyrityksensä epäonnistuukin täysin. Erinäisten seikkailujen ja konfliktien jälkeen Þorgils kuolee lopulta vanhana Islannissa, 85-vuotiaana. "Flóilaisten saagaa" ei ole suomennettu.


title: Flóilaisten saaga

text: "Flóilaisten saaga" on laadittu vuoden 1300 tietämillä. Sen kirjoittaja on todennäköisesti ollut Islannin eteläosasta, Gaulverjabæristä, missä oli keskiajalla pappila ja kirkko. Kirjoittajan oletetaan olleen kirkonmies. Saagan osalta on tuotu esille myös sen yhteys vuonna 1334 kuolleeseen islantilaiseen poliitikkoon ja laintuntijaan Haukr Erlendssoniin, jonka esi-isistä "Flóilaisten saaga" kertoo. Tämä on esimerkiksi saattanut olla työn tilaaja.


title: Flóilaisten saaga

text: Saagasta on säilynyt nykypäivään kaksi eri versiota. Näistä pitempää on pidetty alkuperäisempänä. Se ei ole kuitenkaan säilynyt täydellisenä. Säilyneet sivut, jotka käsittävät luvut 18-25, ovat niin kutsutusta Pseudo-Vatnshyrna -käsikirjoituksesta (AM 455b 4to, n. 1390-1425). Tästä versiosta puuttuvista osista on säilynyt huonolaatuinen kopio nuoremmassa paperikäsikirjoituksessa AM 515 4to (n. 1660-1695). Lyhemmästä versiosta, jota pidetään nuorempana, on saatavilla useita käsikirjoituksia. Pääkäsikirjoituksena pidetään käsikirjoitusta AM 517 4to (v. 1686-1688), joka on perustunut Kööpenhaminan palossa vuonna 1728 tuhoutuneelle Vatnshyrna-käsikirjoitukselle. Sen lisäksi tästä lyhyemmästä versiosta on säilynyt myös lukuisia muita keskiajan jälkeisiä paperikäsikirjoituksia.


title: Flóilaisten saaga

text:
"Flóilaisten saagan" kirjoittaja on todennäköisesti tuntenut muita islantilaissaagoja ja Islannin asuttamisesta kertovia tekstejä. Esimerkiksi saagan alkuosa (luvut 1-10 ja 18), jossa kuvataan Etelä-Islannissa sijaitsevan Flóin alueen asukkaita, seuraa monilta osin "Landnámabókin" Sturlubók-versiota. Sen lähteenä ei kuitenkaan todennäköisesti ole ollut Sturlubók, vaan joku siitä juontuva mutta ei identtinen käsikirjoitus, jonka kautta Sturlubókin tiedot ovat siirtyneet "Flóilaisten saagan" kirjoittajalle ja "Landnámabókin" Hauksbók-versioon. Tyylillisesti "Flóilaisten saagan" on katsottu saaneen vaikutteita myös ritarisaagoista. Osio, jossa kuvataan Þorgilsin pyrkimyksiä saada Norjassa haltuunsa esi-isiensä perintö, taas muistuttaa toista islantilaissaagaa, "Egillin, Kalju-Grímrinpojan saaga".
"Flóilaisten saagassa" Grönlantiin sijoittuva episodi, jossa haaksirikkoutuneen Þorgilsin matkalla mukana olleet miehet ja naiset alkavat vähitellen sairastua, kuolevat ja muuttuvat sen jälkeen elävien kuolleiden joukoksi, sisältää yhtymäkohtia pariin islantilaissaagaan. Vastaavia, tautiin kuolemisen jälkeen alkavaa kummittelua ja useista elävistä kuolleista muodostuvia kummitusjoukkoja kuvataan Grönlantiin sijoittuvissa saagoissa "Eiríkr Punaisen saaga" (isl. "Eiríks saga rauða", suom. "Viinimaan saaga") ja "Grönlantilaisten saaga" (isl. "Grænlendinga saga") sekä "Eyrin asukkaiden saagassa", jonka tapahtumat sijoittuvat Islantiin. Saagan viikinkiepisodit ja Norjaan sijoittuvat elävä kuollut -episodit ovat saaneet vaikutteita muinaissaagoista (esim. "Nuoli-Oddrin saaga", "Friðþjófr Uljaan saaga") sekä toisista islantilaissaagoista, kuten "Hávarðr Jäävuonolaisen saagasta", "Tappaja-Glúmrin saagasta" sekä "Savulaaksolaisten saagasta". Näiden lisäksi "Flóilaisten saagan" kirjoittaja on todennäköisesti tuntenut "Grettir Väkevän saagan".


title: Flóilaisten saaga

text: "Flóilaisten saaga" sisältää myös useita kuvauksia unista, yhteensä kolmetoista kappaletta. Osa niistä on säilynyt vaihdellen vain joko saagan lyhyemmässä tai sen pitemmässä versiossa. Joissain Þorgilsin näkemissä unissa esimerkiksi Þórr-jumala ilmestyy hänelle ja uhkaa kostolla, toisissa taas Þorgilsin ystävä Auðunn ilmestyy hänelle ja antaa hänelle aseita tuleviin urotekoihin. Myöhemmin Þorgilsin vaimo Þórey näkee unessaan taivaallisen näyn hieman ennen kuolemaansa, ja Þorgils ja hänen poikansa Þorleifr näkevät enneunia. "Flóilaisten saagan" unikuvausten on katsottu saaneen vaikutteita kristillisestä kirjallisuudesta, mm. Raamatusta sekä Gregorius Suuren teksteistä. Viimeksi mainitut olivat keskiajan Islannissa erityisen suosittuja. "Flóilaisten saagan" lähteenä ja esikuvana on ollut todennäköisesti myös eurooppalainen hagiografinen kirjallisuus, jota oli alettu kääntää kansankielisiksi saagoiksi jo 1100-luvulta alkaen. Tähän viittaa Þorgilsin unikuvausten lisäksi myös Þorgilsin sankarillisen lujana pysyvä usko.


title: Kirjavainen

text: Kirjavainen on suomalainen sukunimi, joka on muun muassa seuraavilla henkilöillä:


title: Ami Suojanen-Korhonen

text: Ami Suojanen-Korhonen on suomalainen näyttelijä. Hän on tullut tunnetuksi Salatut elämät ja Soppatykkimiehet -sarjoissa Marjutin roolista.


title: Trimetyleenidiamiini

text: Trimetyleenidiamiini eli 1,3-diaminopropaani tai 1,3-propaanidiamiini (CHN) on diamiineihin kuuluva orgaaninen yhdiste. Yhdistettä käytetään lähtöaineena muiden orgaanisten kemikaalien synteeseissä. Trimetyleenidiamiini on propyleenidiamiinin isomeeri.


title: Trimetyleenidiamiini

text: Huoneenlämpötilassa trimetyleenidiamiini on väritöntä nestettä ja sillä on kalamainen ja ammoniakinkaltainen haju. Yhdiste liukenee erittäin hyvin veteen ja moniin orgaanisiin liuottimiin esimerkiksi etanoliin ja dietyylieetteriin.


title: Trimetyleenidiamiini

text: Trimetyleenidiamiinia voidaan valmistaa 1,3-propaanidiolin ja ammoniakin välisellä reaktiolla. Tyypillisempi tapa on kuitenkin akrylonitriilin ja ammoniakin välinen reaktio. Tässä reaktiossa muodostuu aminopropionitriiliä ja bis(syanoetyyli)amiinia. Nämä pelkistetään trimetyleenidiamiiniksi vedyttämällä ja katalyyttinä käytetään nikkeliä tai kobolttia.


title: Trimetyleenidiamiini

text: Trimetyleenidiamiinista valmistetaan heterosyklisiä yhdisteitä, joita käytetään muun muassa tekstiiliteollisuudessa. Lisäksi siitä valmistetaan kelatoivia yhdisteitä korroosionestoaineiksi ja valokuvauskemikaaleiksi.


title: Jaalan suuralue

text:
Jaalan suuralue on yksi Kouvolan kaupungin kuudesta suuralueesta. Jaalan suuralue käsittää kokonaan entisen Jaalan kunnan alueet. Jaalan suuralueella oli 1 703 asukasta vuonna 2015.
Suuralueen suurin ja samalla ainut taajama on Jaalan kirkonkylä, jossa oli 610 asukasta 31.12.2017.


title: Vahvikerengas

text: Vahvikerengas eli öljetti (, ) on kankaaseen, nahkaan tai muuhun ohueen materiaaliin tehtyä reikää ympäröivä ja sitä vahvistava rengas. Reikien läpi voi näin pujottaa ja liu’uttaa kiinnitysnaruja tai -hihnoja ilman, että reikä kuluu suuremmaksi tai materiaali rikkoutuu. Vahvikerenkaita käytetään esimerkiksi kengännauhojen pujotusreikien ympärillä sekä purjeiden, telttakankaiden, verhojen ja pressujen reunojen rei’issä.


title: Vahvikerengas

text: Vahvikerenkaiden perinteinen materiaali on pelti, ja perinteinen kiinnitystapa on puristaa kahdesta osasta koostuva vahvikerengas reiän ympärille erityisillä pihdeillä niittien tavoin. Vahvikerenkaita tehdään myös muovista, ja ne voidaan hitsata kiinni muovimateriaalista tehtyyn pressuun tms. Muovisia tarrakiinnitteisiä vahvikerenkaita käytetään asiakirjojen mapituksessa estämään paperiarkkien reikien repeäminen rengaskansiota selattaessa.


title: Vahvikerengas

text: Muita samaa tarkoittavia sanoja ovat läpivientirengas ja lävistysrengas.


title: Vahvikerengas

text: "Läpivientirenkaiksi" tai vain "läpivienneiksi" kutsutaan myös kumisia, metallisia ja muovisia renkaita, joilla kehystetään sähköasennuksissa läpivientireiät vedettäessä johtoja erilaisten kovien ja teräväreunaisten levymateriaalien läpi. Niillä estetään sähköjohtojen ja niiden eristekerrosten kulumista.


title: Jaalan kirkonkylä

text:
Jaalan kirkonkylä on taajama Kouvolassa, entisen Jaalan kunnan alueella. Taajama oli entisen Jaalan kunnan keskustaajama, suurin ja ainut taajama. Taajamassa asuu n. 600 ihmistä. Sen pinta-ala on 2,13 km² ja väestöntihys 287,1
as./km².


title: Korostus

text: Korostus eli aksentti tarkoittaa ääntämisen tapaa, joka on ominainen tietylle asuinseuduille, ihmisryhmälle tai kansalle.


title: Korostus

text: Esimerkiksi englannin kielessä esiintyy runsaasti eri korostuksia maantieteelliseen jakoon perustuvien populaatioiden, sosioekonomisten ryhmien, etnisten ryhmien (kuten afroamerikkalaisten englanti) tai luokkien välillä. Korostukset eroavat toisistaan muun muassa äänen painon ja vokaalien ja konsonanttien lausumisten osalta.


title: Korostus

text: Suomen kielessä sanaa korostus taas käytetään yleensä ulkomaalaisten puhuman suomen kielen kohdalla (esim. "hän puhuu suomea venäläisellä korostuksella").


title: Korostus

text: Korostus on eri asia kuin murre. Vaikka kielioppi, semantiikka, sanasto ja muut kielen ominaispiirteet usein vaihtelevat samanaikaisesti korostuksen kanssa, sana viittaa erityisesti eroihin ääntämisessä, kun taas sanaan murre liitetään laajempi joukko lingvistisiä eroja.


title: Riigikogun vaalit 2019

text: Riigikogun vaalit 2019 järjestetään 3. maaliskuuta 2019 ja niissä valitaan 101 jäsentä vaalikaudelle 2019–2023.


title: Riigikogun vaalit 2019

text: Viro on jaettu 12 vaalipiiriksi. Vaalipiirit ovat seuraavat:


title: Riigikogun vaalit 2019

text: Vaalipiiri 1 (Tallinnan Haabersti, Pohjois-Tallinna sekä Kristiine)


title: Riigikogun vaalit 2019

text: Vaalipiiri 2 (Tallinnan keskusta, Lasnamäe sekä Pirita)


title: Riigikogun vaalit 2019

text: Vaalipiiri 3 (Tallinnan Mustamäe ja Nõmme)


title: Riigikogun vaalit 2019

text: Vaalipiiri 4 (Harju- ja Raplamaa)


title: Riigikogun vaalit 2019

text: Vaalipiiri 5 (Hiiu-, Lääne- ja Saaremaa)


title: Riigikogun vaalit 2019

text: Vaalipiiri 6 (Länsi-Virumaa)


title: Riigikogun vaalit 2019

text: Vaalipiiri 7 (Itä-Viro)


title: Riigikogun vaalit 2019

text: Vaalipiiri 8 (Järva- ja Viljandimaa)


title: Riigikogun vaalit 2019

text: Vaalipiiri 9 (Jõgeva- ja Tartumaa)


title: Riigikogun vaalit 2019

text: Vaalipiiri 10 (Tartto)


title: Riigikogun vaalit 2019

text: Vaalipiiri 11 (Võru-, Valga- ja Põlvamaa)


title: Riigikogun vaalit 2019

text: Vaalipiiri 12 (Pärnumaa)


title: Riigikogun vaalit 2019

text: Vaaleissa pääministerinpaikasta kisaavat Viron reformipuolueen puheenjohtaja Kaja Kallas, sekä Viron keskustapuolueen puheenjohtaja, nykyinen pääministeri Jüri Ratas. Keskustapuolue ja Reformipuoleen kannatuslukemat ovat olleet hyvin tasaisia. Vapaapuolue tulee kannatusmittauksien mukaan putoamaan Riigikogusta. Konservatiivinen, nationalistinen ja euroskeptinen Konservatiivinen kansanpuolue tulee kannatusmittauksien mukaan lisäämään paikkamäärää huomattavasti. Muut puolueet ovat kieltäytyneet yhteistyöstä Konservatiivisen kansanpuolueen kanssa. Riigikogussa on 5 % äänikynnys.


title: Riigikogun vaalit 2019

text: Reformipuolue, johtaja Kaja Kallas, paikkoja Riigikogun vaaleissa 2015: 30.


title: Riigikogun vaalit 2019

text: Keskustapuolue, johtaja Jüri Ratas, paikkoja Riigikogun vaaleissa 2015: 27.


title: Riigikogun vaalit 2019

text: Sosiaalidemokraattinen puolue, johtaja Jevgeni Ossinovksi, paikkoja Riigikogun vaaleissa 2015: 15.


title: Riigikogun vaalit 2019

text: Isänmaa, johtaja Helir-Valdor Seeder, paikkoja Riigikogun vaaleissa 2015: 14.


title: Riigikogun vaalit 2019

text: Vapaapuolue, johtaja Kaul Nurm, paikkoja Riigikogun vaaleissa 2015: 8.


title: Riigikogun vaalit 2019

text: Konservatiivinen kansanpuolue, johtaja Mart Helme, paikkoja Riigikogun vaaleissa 2015: 7.


title: Riigikogun vaalit 2019

text: Eesti 200, johtaja Kristina Kallas, uusi puolue.


title: Riigikogun vaalit 2019

text: Viron vihreät, johtaja Züleyxa Izmailova, paikkoja Riigikogun vaaleissa 2015: 0


Riigikogun vaalit 2019


title: Riigikogun vaalit 2019

text: Vabariigi Valimiskomisjoni ja riigi valimisteenistus, Riigikogu valimised – 3. märts 2019


title: Päivät joina kukat kukkivat

text: Päivät joina kukat kukkivat ("De dagar som blommorna blommar") on Jonas Gardellin käsikirjoittama ja Simon Kaijserin ohjaama ruotsalainen television minisarja vuodelta 2019. Kolmiosaisessa draamassa kerrotaan kolmen keskiluokkaisen perheen vaiheita 1970-luvulta nykypäivään perheen poikien näkökulmasta. Pojat ovat parhaita ystäviä koulussa, mutta erkanevat sitten omille teilleen omine ongelmineen ja ihmiskohtaloineen. Sarja ensiesitettiin tammikuussa 2019 sekä Ruotsin televisiossa että Yle Fem -kanavalla ja Yle Areenassa.


title: Päivät joina kukat kukkivat

text: Sarjassa kolmea tarinaa seurataan limittäin. Törnbladin perheessä Mikael ja hänen äitinsä kärsivät huumeisiin sortuneen väkivaltaisen esikoispojan ja saamattoman isän varjossa. Aikuisenakin Mikael on yhä itsekkään isonveljen Torbjörnin vietävissä. Munksåsin perheessä varttuvan Erikin on toivuttava juutalaisen isoisänsä kuolemasta ja tutustuttava tarkemmin oman sukunsa juuriin 1990-luvun uudelleen itsenäistyneessä Virossa, kohtalokkain seurauksin. Tunnetuksi teatterintekijäksi edennyt Benny Elofsson on jäänyt pohtimaan vanhempiensa avioeroa ja ohjaa aiheesta kirjoittamaansa komediallista näytelmää.


title: Päivät joina kukat kukkivat

text: "Helsingin Sanomien" Leena Virtanen kirjoittaa Gardellin taidon vedota häpeilemättä katsojan tunteisiin näyttäytyneen jo hänen edellisessä minisarjassaan ja sen pohjana olevassa romaanitrilogiassa "Älä koskaan pyyhi kyyneleitä paljain käsin" (2012). Nyt Gardellin näkökulma Ruotsin lähihistoriaan on hänen mukaansa laajempi. Nopeat siirtymät tarinasta ja perheestä toiseen vaikeuttavat hänestä varsinkin aloitusjakson seuraamista.


title: Harry Donner

text: Harry Otto Donner (4. toukokuuta 1889 Hausjärvi – 18. elokuuta 1954 Ahdenkallio Hyvinkää) oli tilanomistaja, sukututkija ja päätoimittaja.


title: Harry Donner

text: Harry Donnerin vanhemmat olivat senattori Otto Donner ja Wilhelmina (Minette) Sofia Charlotta Munck ja puoliso vuodesta 1925 Anna Dido Constance Armfelt. Donner tuli ylioppilaaksi 1909 ja teki opintomatkoja Ruotsiin ja Keski-Eurooppaan. Hän julkaisi useita suku- ja historiallisia tutkimuksia, oli Suomen Sukututkimusseuran aktiivi ja sukututkijoiden aikakauslehden "Genoksen" päätoimittaja 1930–1940. Hän harrasti myös taidehistoriaa ja sosiaalipolitiikkaa.


title: Mäntänvuori

text: Mäntänvuori on metsäalue Pirkanmaalla Mänttä-Vilppulassa aivan Mäntän keskustaajaman kaakkoispuolella. Alue on asukkaiden ulkoilualuetta, mutta se on myös rauhoitettu Natura 2000-ohjelmassa luonnonsuojelualueeksi (FI0331002). Natura-alueen pinta-ala on 284 hehtaaria. Vuoren huippu yltää 190 metrin korkeuteen mpy, jolloin se kohoaa yli 90 metriä Kuoreveden yläpuolelle.


title: Mäntänvuori

text: Alueen läpi kulkee kantatie 58, joka jakaa sen kahtia. Kaakkoisosassa suojelualue päätyy Kuoreveden rantaan Atilanlahdella ja Riihosjärvellä. Alueen sisälle jää pieni Atilanlampi, joka laskee Kuoreveteen. Riihossalmella rannoille on rakennettu siirtolapuutarha, joka oli olemassa ennen suojelualueen perustamista. Jämsän vastainen kuntaraja kulkee Riihossalmessa. Suojelualueen länsirajana toimii yhdystie 14332.


title: Mäntänvuori

text: Alueen ulkoilualueen parkkipaikka sijaitsee Mäntän Sillanpäässä Vuorenkentällä. Sielä alkavat viitoitetut luontopolut, jotka kiertävät koko vuoren ja samalla nousevat useasta kohdin vuoren päällä. Hiihtomajalta nousee rinnettä ylös Vuorentornille portaat. Toinen parkkipaikka sijaitsee vuoren rinteessä ja sinne pääsee Vuorentaustan kautta. Parkkipaikalla sijaitsee Vuorenmaja, jossa on myös käymälä. Vuorenmajan ja Vuorentornin puolivälissä on Vuorenkirkko.


title: Mäntänvuori

text: Ulkoilualuetta on kehitetty viime aikoina. Vuonna 2005 valmistui vuoren lakialueella sijaitseva näkötorni. Vuonna 2006 rakennettiin yläparkkipaikalta alkava Ilves-polku, joka on tarkoitettu erityisesti liikuntarajoitteisille. Vuonna 2018 uusittiin Vuorenkentältä alkavat puuportaat.


title: Mäntänvuori

text: Alue sisältää Natura-alueena erilaisia metsätyyppejä ja kasvuympäristöjä. Noin 10 % metsistä sisältää vanhaa mäntymetsää, joista vanhimmat puut ovat noin 200 vuotta vanhoja. Suuri osa metsästä (60 %) on harjujen metsätyyppiä, mutta alempana on myös puolilehtoja, puronvarsilehtoa ja lehtokorpea. Alueella elää muun muassa pikkusieppo ja viirupöllö. Alue on rauhoitettu omistajan hakemuksesta.


title: Mäntänvuori

text: Maaperämuodostumana Mäntänvuori kostuu harjuaineksesta. Maantieteilijä Toive Aartolahti on arvioinut Mäntänvuoren kasautuneen deltamuodostumana jäätikön keskelle syntyneeseen, silloisen merivaiheen pintaa korkeammalla sijainneeseen, pieneen erilliseen jääjärveen jäätiköitymisen loppuvaiheessa, kun jäätikkö on ollut rikkonaista. Tähän rikkonaisuuteen viittaa Aartolahden mukaan myös Näsijärven–Jyväskylän reunamoreenin rikkonaisuus samalla alueella.


title: Mäntänvuori

text: Mäntänvuoressa oli 1900-luvulla hyppyrimäki, jossa kilpailtiin säännöllisesti.


title: Gamelion

text: Gamelion (), aiemmin Lenaion (), oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Gamelia-juhlasta. Kuukaudessa oli 29 tai 30 päivää ja se sijaitsi suunnilleen nykyisen tammi-helmikuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.


title: Gamelion

text: Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimensä antanut Gamelia oli hääjuhla, ja kuukauden aikana vietettiin usein häitä. Kuukaudelle sijoittui myös muun muassa Lenaia-juhla, josta sen vanhempi nimi oli peräisin.


title: Gamelion

text: Kuukauden päivät ja juhlat olivat:


title: Gamelion

text: Selitykset:


title: Helmiripsimonni

text: Helmiripsimonni, aikaisemmalta nimeltään täpläselkäuimari ("Synodontis angelicus") on ripsimonneihin kuuluva kala, jota pidetään myös akvaarioissa.


title: Helmiripsimonni

text: Aikuiset kalat ovat 9–18 senttiä pitkiä. Niiden pohjaväri on ruskea tai violetti, ja siinä on kellertäviä pyöreähköjä läikkiä. Nuoret, 4–9 senttiä pitkät yksilöt ovat erityisen kauniita: niillä hohtavan valkoiset läikät erottuvat selvästi punertavanvioletilta pohjalta.


title: Helmiripsimonni

text: Helmiripsimonnit elävät Kongojoen sekä sen sivujokien Kasain ja Ubangin vesistössä. Niille sopii ympäristö, joissa on kivikkoa, puunjuuria ja luolia.


title: Helmiripsimonni

text: Helmiripsimonnit ovat aktiivisia lähinnä öiseen aikaan.


title: Helmiripsimonni

text: Ne muodostavat lisääntymistä varten pareja. Akvaariokauppaa varten kaloja on kudetettu hormonien avulla.


title: Martti Enkovaara

text: Martti Enkovaara (21. joulukuuta 1925 – 3. lokakuuta 1997) oli suomalainen Helsingissä asunut arkkitehti. Enkovaara valmistui arkkitehdiksi Teknillisestä korkeakoulusta vuonna 1959. Hän työskenteli vuodesta 1960 Kouluhallituksen rakennustoimistossa ja vuodesta 1965 hän oli toimistossa yliarkkitehtinä.


title: Koruripsimonni

text:
Koruripsimonni ("Synodontis decorus") on ripsimonnien heimoon kuuluva kala, jota pidetään myös akvaarioissa.
Koruripsimonneilla on vaalean kermanvärisellä pohjalla suuria tummia läikkiä. Vatsapuoli on valkoinen. Erityispiirre on selkäevän takareunasta lähtevä siimamainen uloke, joka voi ulottua kalan pyrstöön asti. Aikuisen kalan tyypillinen pituus on 25 cm.


title: Koruripsimonni

text: Koruripsimonnit elävät Kongojoen sekä sen sivujokien Kasain ja Ubangin vesistössä, mutta ei Luvuassa ja Luapulassa.


title: Koruripsimonni

text: Akvaarioharrastajien mukaan koruripsimonni on yksi aroimmista monnilajeista. Se on liikkeellä lähinnä yöaikaan.


title: Amurinkitasampi

text: Amurinkitasampi ("Huso dauricus") on sampikalojen Huso-sukuun kuuluva kala. Kalaa on tavattu Amur-joessa Venäjän ja Kiinan puolella.


title: Amurinkitasampi

text: Amurinsampea käytetään yhtenä osana tai kokonaan Kaluga Beluga kaviaarissa. Mädin koko on iso (3,2 mm) ja kaviaarin alkuperämaa on usein Kiina. Kaviaarissa käytetty nimi Beluga Kaluga viittaa usein Kiinan tuontiin, jossa sitä viljellään. Mätiä saadaan yli 15 vuotiaisista kaloista.


title: Agathos Daimon

text: Agathos Daimon () tai Agathodaimon () eli ”Hyvä henki”, joskus myös Agathos Deos () eli ”Hyvä jumala”, oli antiikin kreikkalaisessa uskonnossa hyvä suojelushenki, joka esiintyy vain vähän mytologiassa, mutta jolla oli tärkeä asema kansanuskossa. Agathos Daimon esitetään usein yhdessä Agathe Tykhen (”Hyvä onni”) kanssa tai muiden suojelushenkien tavoin käärmeenä.


title: Agathos Daimon

text: Agathos Daimonin uskottiin suojelevan yksilöitä ja perheitä. Tälle tarjottiin juomauhrina sekoittamatonta viiniä jokaisissa pidoissa. Tälle oli omistettu oma temppeli, joka sijaitsi Arkadiassa Megalopoliista Mainalokseen johtaneella tiellä. Myös muualla tälle oli tapana omistaa pieniä temppeleitä. Agathos Daimonia vastasi hyvänä henkenä Eudaimon tai Tykhodaimon, ja näiden vastavoimana toimi paha henki eli Kakodaimon. Pausanias piti Agathos Daimonia pelkkänä Zeuksen epiteettinä.


title: Agathos Daimon

text: Muun muassa Ateenassa käytössä olleessa attikalaisessa kalenterissa jokaisen kuukauden toinen päivä eli kasvavan kuun toinen päivä oli omistettu Agathos Daimonille. Sitä edelsi Numenia eli uudenkuun pyhäpäivä, ja Numeniaa edeltävän kuun viimeinen päivä, joka tunnettiin nimellä ”vanha ja uusi päivä” ("henē kai nea") tai Hekaten deipnon ("Hekatēs deipnon"). Nämä muodostivat yhdessä kolmen kotijumalille omistetun päivän ryhmän.


title: Agathodaimon

text: Agathodaimon (, ”Hyvä henki”; ) voi viitata seuraaviin:


title: Numenia

text: Numenia ( tai "Noumenia") oli antiikin Ateenassa vietetty uudenkuun juhla. Sitä vietettiin attikalaisen kalenterin kunkin kuukauden ensimmäisenä päivänä, sillä kuu-aurinkokalenterina sen jokainen kuukausi alkoi uudestakuusta.


title: Numenia

text: Numenia sijoittui päivään, jolloin tehtiin ensimmäinen havainto uudenkuun jälkeen kasvavasta kuusta. Päivälle ei koskaan osunut mitään muita juhlia, ja siksi Plutarkhos viittaa siihen ”pyhimpänä kaikista päivistä”. Numenia-päivänä muun muassa uhrattiin suitsuketta kotijumalten alttareilla. Numenia oli myös suosittu markkina- ja kaupantekopäivä.


title: Numenia

text: Numenia-päivää edelsi edeltävän kuun viimeinen päivä, joka tunnettiin nimellä ”vanha ja uusi päivä” () tai Hekaten deipnon (), jolloin kuu oli pimeimmillään, ja sitä seurasi kasvavan kuun toisena päivänä Agathos Daimonin (”Hyvän hengen”) päivä. Nämä muodostivat yhdessä kolmen kotijumalille omistetun päivän ryhmän.


title: Anthesteria

text: Anthesteria () oli antiikin Ateenassa vietetty uuden viinin juhla, joka oli omistettu Dionysokselle. Juhla oli kolmipäiväinen, ja sitä vietettiin juhlasta nimensä saaneen Anthesterion-kuun 11.–13. päivä eli nykyisen helmi-maaliskuun aikoihin.


title: Anthesteria

text: Anthesteria oli juomajuhla päivinä, jolloin edellisen kesän sadosta tehty uusi viini tuotiin maalta kaupunkiin. Juhlan nimi viittaa kukkiin (), ja juhla sijoittuikin siihen aikaan kevättä, kun kasvit alkoivat puhjeta kukkaan. Kreikkalaisessa mytologiassa juhla esiintyy ensimmäisen kerran kuningas Pandionin aikana.


title: Anthesteria

text: Erään teorian mukaan Anthesteria olisi alun perin saattanut olla omistettu Kronokselle ja Zeus Kronionille. Historiallisella ajalla juhla oli kuitenkin aina omistettu Dionysos Eleuthereukselle. Näin se edusti Dionysoksen kultin saapumista Ateenaan ja sen ottamista osaksi kaupungin kulttijärjestelmää. Toisaalta juhlan seremoniat vaikuttavat liittyvän orfilaiseen teologiaan, jonka mukaan Zeus teki pojastaan Dionysoksesta hallitsijan yhdeksi päiväksi, ja antoi tämän jälkeen giganttien surmata Dionysoksen ja leikata tämän neljääntoista palaan. Samalla tavoin juhlassa ensin juodaan ja sitten muistetaan kuolleita neljällätoista alttarilla.


title: Anthesteria

text: Juhla tunnettaan Ateenan lisäksi myös muista joonialaisista kaupungeista.


title: Anthesteria

text: Anthesteria-juhla oli kolmipäiväinen. Päivien nimet olivat "Pithoigia", "Khoes" ja "Khytroi". Juhlaan kuului muun muassa viinin juontia ja erilaisia juomakilpailuja sekä uhreja ensin Dionysokselle ja sitten vainajahengille ja Hermes Khthoniokselle. Anthesterian järjestämistä johti kuningasarkontti eli basileus, aivan kuten se aiemmin oli kuulunut Ateenan kuninkaalle. Tärkeimmässä seremoniassa kuningasarkontin puoliso basilinna annettiin puolisoksi Dionysokselle.


title: Anthesteria

text: Anthesteria-juhlaa on luonnehdittu luonteeltaan ”ateenalaisten jouluksi”. Se oli iloinen ja riehakaskin, mutta samalla arvokas. Juhlaan ottivat osaa niin vapaat kuin orjatkin, toisin sanoen se tarkoitti orjille vapaata työstä. Myös koululaisilla oli vapaata. Hieman ennen juhlaa järjestettiin suuret markkinat, mikä toi Ateenaan paljon ulkomaalaisia kauppiaita, ja näin läsnä oli paljon muiden kaupunkien asukkaita.


title: Anthesteria

text: Anthesteria-juhlan ensimmäinen päivä eli Anthesterion-kuun 11. tunnettiin nimellä "Pithoigia" (). Silloin uhrattiin Dionysokselle, avattiin suuret viiniruukut (), jotka oli sinetöity viininkorjuun ja -valmistuksen yhteydessä edellisenä syksynä nykyisen syyskuun aikoihin, ja maisteltiin uutta viiniä ensimmäisen kerran. Samalla suoritettiin muitakin valmisteluja seuraavaa päivää, joka oli juhlan pääpäivä, varten. Iltapäivällä Limnaissa sijainneen Dionysoksen temppelin ympärille kiinnitettiin köysi, todennäköisesti estämään sisäänpääsy asiattomilta. Sen jälkeen kokoonnuttiin kulkuetta varten. Siihen saivat osallistua myös yli kolmivuotiaat lapset. Osallistujat koristautuivat seppelein ja kukin.


title: Anthesteria

text: Juhlan toinen eli Anthesterion-kuun 12. päivä tunnettiin nimellä "Khoes" (). Se oli juhlan pääpäivä, ja joskus nimeä käytettiin koko juhlasta. Päivä sai nimensä siitä, että silloin jokaisella oli oma kannu (). Päivää vietettiin juomalla viiniä ja järjestämällä muun muassa juomakilpailuja.


title: Anthesteria

text: Kreikkalaiseen tapaan päivän alkaminen laskettiin auringonlaskusta. Kulkue käynnistyi auringonlaskun aikoihin. Se jäljitteli Dionysoksen seurueen kulkuetta, kun tämä saapui kaupunkiin Vapauttajana ("Eleuthereus"). Siinä jumalan mukana matkasivat horat sekä nymfejä ja mainadeja eli bakkhantteja. Koska kulkue oli yöaikaan, se oli epäilemättä varustettu soihduilla. Osa ihmisistä matkusti vaunuissa. Kulkuetta säestivät laulut ja soitto.


title: Anthesteria

text: Kulkue oli samalla Dionysoksen hääkulkue, sillä sen jälkeen suoritettiin pyhä avioliittoseremonia, jossa kuningasarkontin puoliso eli basilinna annettiin puolisoksi jumalalle. Basilinna edusti seremoniassa symbolisesti Ateenaa itseään. Basilinnan seurueena oli neljätoista papitarta ( tai ). Basilinna vannotti papittarilla valan, rukoili siunausta koko kaupungille ja vietti yön Limnain temppelissä, joka oli auki vain tuon yhden päivän vuodesta. Joidenkin tietojen mukaan hääseremonia sijoittui Bukoleioniin.


title: Anthesteria

text: Aamulla levättiin, kunnes viininjuonti alkoi iltapäivällä. Kaikkien palkat oli maksettu ennen juhlia, jotta kaikki saattoivat ostaa viiniä. Kaupunki oli antanut rahaa köyhille, jotta myös nämä saattoivat hankkia viiniä itselleen. Ihmiset kutsuivat vieraita tarjoten itse pöydät, tyynyt ja seppeleet, kun taas vieraat toivat koreissa ruoat ja viinikannut viineineen. Juhlassa järjestettiin myös juomakilpailuja, joissa palkittiin se, joka ensimmäisenä tyhjensi viinikannunsa. Kuningasarkontti johti juomakilpailuja Thesmotheteionissa. Esimerkiksi Aristofaneen komedian "Akharnalaiset" loppu kuvaa Khoes-päivää.


title: Anthesteria

text: Joidenkin tietojen mukaan Khoes-päivää pidettiin yhtenä epäpuhtaista ja epäonnen päivistä ja päivänä, jolloin kuolleet liikkuvat maan päällä, ja joskus sama yhdistettiin jo Pithoigia-päiväänkin. Mytologiassa juomajuhlan järjestäminen tällaisena päivänä selitettiin Pandionin keinoksi, joka mahdollisti erinysten vainoaman Oresteen osallistumisen juhlaan. Erinykset vastasivat tässä maan päällä kulkeneita vainajahenkiä.


title: Anthesteria

text: Juominen jatkoi pitkälle iltaan ja yöhön aina seuraavan päivän puolelle. Khoes-päivä päättyi kuitenkin vakavammin siihen, että juomarit laittoivat seppeleensä viinikannujensa ympäri, veivät nämä Limnain temppeliin, kaatoivat loput viinistä juomauhriksi, millä kunnioitetiin kuolleita, ja antoivat seppeleen lahjaksi jumalalle.


title: Anthesteria

text: Juhlan kolmas eli Anthesterion-kuun 13. päivä tunnettiin nimellä "Khytroi" (). Se oli vakavahenkinen ja arvokas päivä, joka oli omistettu kuolleille. Päivä sai nimensä astioista (), joita käytettiin uhraamisessa vainajahengille sekä Hermes Khthoniokselle, jota pidettiin kuolleiden saattajana. Mytologiassa uhri selitettiin sen muistona, kuinka Deukalionin tulvasta selvinneet olivat uhranneet tulvassa menehtyneiden hengille.


title: Anthesteria

text: Seremonia alkoi veden noutamisella. Tämän jälkeen erääseen temppelin lähellä olleeseen suureen kuoppaan, johon tulvavedet legendan mukaan olivat hävinneet, kaadettiin uhriksi jauhettua viljaa ja hunajaa. Tämän jälkeen pystytettiin neljätoista alttaria, joilla neljätoista gerairai-papitarta uhrasi kaikkien jyvien sekoitusta () naisten kannettua khytroi-astiat paikalle päidensä päällä.


title: Boedromia

text: Boedromia () oli antiikin Ateenassa vietetty juhla, joka oli omistettu Apollon Boedromiokselle eli ”Apollon Auttajalle”. Sitä vietettiin juhlasta nimensä saaneen Boedromion-kuun 7. päivä eli nykyisen syys-lokakuun aikoihin.


title: Boedromia

text: Apollonin epiteetti Boedromios (”Auttaja” < , ”hädässä auttava”), jota käytettiin muun muassa Boiotiassa, antaa ymmärtää, että Apollonia kunnioitettiin juhlassa jonkinlaisena sodanjumalana joko omasta ansiostaan tai siksi, että Apollonin oraakkelien katsottiin antaneen hyödyllisiä neuvoja. Juhlalle itselleen esitetään kreikkalaisessa mytologiassa kuitenkin useita selityksiä. Plutarkhoksen mukaan Theseus uhrasi Apollonille ennen amatsoneja vastaan käymäänsä taistelua, joka käytiin Boedromion-kuussa. Ateenalaiset viettivät Boedromia-juhlaa voitokkaan taistelun kunniaksi vielä myöhempinäkin aikoina. Euripideen ja "Sudan" mukaan juhlan alkuperä oli kuitenkin taistelussa, joka seurasi, kun Ksuthos tai tämän poika Ion tuli apuun Eumolpoksen hyökättyä Ateenaan.


title: Boedromia

text: Juhlasta itsestään ei tiedetä paljoakaan, lukuun ottamatta sitä seikkaa, että silloin uhrattiin Apollonin lisäksi myös Artemiille.


title: Elafebolia

text: Elafebolia (, ) oli antiikin kreikkalainen juhla, joka oli omistettu Artemis ”Kauriinmetsästäjättärelle”. Ateenassa juhlaa vietettiin siitä nimensä saaneen Elafebolion-kuun 6. päivä eli nykyisen maalis-huhtikuun aikoihin.


title: Elafebolia

text: Muinaisina aikoina Artemiille oli todennäköisesti uhrattu saaliiksi saatuja kauriita (). Kauriiden käytyä harvinaisemmiksi jumalattarelle alettiin uhrata "elafos"-nimisiä kakkuja, jotka nimestä päätellen oli tehty kauriin muotoon. Juhla tunnettiin monissa kreikkalaisissa kaupungeissa. Ateenassa sitä ei välttämättä kuitenkaan vietetty juurikaan enää klassisella kaudella; oletettavasti juhla alkoi menettää kaupungissa merkitystään 400–300-luvuilta eaa. lähtien muutama päivä sitä myöhemmin vietetyn kaupunki-Dionysian merkityksen kasvaessa.


title: Elafebolia

text: Hyampoliissa samannimistä juhlaa vietettiin thessalialaisista saadun voiton kunniaksi. Kalydonissa ja Patraissa samankaltainen juhla tunnettiin Artemis Lafrian juhlana nimellä Lafria.


title: Gamelia

text: Gamelia () eli Theogamia (, ”Jumalten avioliitto”) eli Hieros gamos (, ”Pyhä avioliitto”) oli antiikin Ateenassa vietetty juhla, joka juhlisti Zeuksen ja Heran pyhää avioliittoa. Sitä vietettiin juhlasta nimensä saaneen Gamelion-kuun 27. päivä eli nykyisen tammi-helmikuun aikoihin.


title: Gamelia

text: Juhla oli omistettu Zeukselle Zeus Teleioksena eli perheenpäänä ja Heralle Hera Teleiana. Yhdessä nämä toimivat avioliittojen suojelijoina. Juhlasta tiedetään vain vähän, mutta siihen kuului juhlapidot. Koko Gamelion-kuukautta pidettiin sen ansiosta otollisena hääjuhlille. On kuitenkin mahdollista, että kuukausi oli alun perinkin yleinen hääkuukausi, koska kevät saapui pian sen jälkeen, ja juhla kehittyi tämän perusteella myöhemmin.


title: Jermo Laosmaa

text: Jermo Pauli Johannes Laosmaa, sukunimi aik. "Lindholm" (16. huhtikuuta 1911 Helsinki – 12. marraskuuta 1962) oli suomalainen Helsingissä asunut arkkitehti.


title: Jermo Laosmaa

text: Laosmaan isä oli kansakoulujohtaja Alex I. Lindholm. Hän opiskeli Saksassa ja valmistui arkkitehdiksi Strelitzin teknillisestä opistosta vuonna 1935. Laosmaa työskenteli SOK:n rakennusosastolla 1937, Arkkitehtitoimisto Aalto & Kokon palveluksessa 1938–1939, Insinööritoimisto Alfred A. Palmbergilla 1939–1950 ja vuodesta 1950 alkaen hän oli Valion rakennusosaston hoitajana.


title: Jermo Laosmaa

text: Jermo Laosmaa oli naimisissa vuodesta 1939 arkkitehti Marjatta Gestrinin kanssa. He suunnittelivat yhdessä monia asuinrakennuksia.


title: Hekatombaia

text: Hekatombaia () tai Hekatomboia () () oli antiikin kreikkalainen juhla, joka sai nimensä silloin suoritetusta hekatombiuhrista eli sadan härän uhraamisesta.


title: Hekatombaia

text: Juhla tunnetaan muun muassa Ateenasta, jossa se oli omistettu Apollonille. Ateenassa juhlaa vietettiin siitä nimensä saaneen Hekatombaion-kuun 7. päivä eli heinä-elokuun aikoihin. Hekatombaion-kuu oli attikalaisessa kalenterissa vuoden ensimmäinen kuukausi, ja Hekatombaia vuoden ensimmäinen suurempi juhla.


title: Hekatombaia

text: Juhla tunnetaan myös muun muassa Aiginalta ja Argoksesta, jossa se oli omistettu Heralle, sekä Delfoista, Delokselta, Lakoniasta (Spartasta) ja Tegeasta.


title: Lenaia

text: Lenaia ( tai , ) oli antiikin Ateenassa vietetty juhla, joka oli omistettu Dionysokselle. Sitä vietetiin Gamelion-kuun 12.–14. päivä eli nykyisen tammi-helmikuun aikoihin. Siihen kuului muun muassa näytelmäkilpailuja.


title: Lenaia

text: Lenaia-juhlan nimi on peräisin joko viinisammiota tarkoittavasta sanasta "lēnos" () tai mainadeja tarkoittavasta sanasta "Lēnai" (). Ateenassa juhlan alkuperäinen keskus oli Lenaion, joka oli kaupungin vanhin ja arvostetuin Dionysokselle omistetty pyhäkkö. Juhla liittyi läheisesti Dionysiaa-juhliin ja toisaalta Anthesteria-juhlaan, ja sitä vietettiin samalla tavoin. Se muistutti ajankohdaltaan maalais-Dionysiaa, ja liittyi samalla tavoin uuden viinin maisteluun. Kaupunki-Dionysiaa se muistutti siltä osin, että sitä vietettiin kaupungissa eikä Attikan maaseudulla.


title: Lenaia

text: Lenaia oli klassisella kaudella vietettyä kaupunki-Dionysiaa vanhempi, ja saattoi olla sen edeltäjä ja esikuva. Erään ehdotuksen mukaan Lenaia ja maalais-Dionysia olisivat olleet alun perin sama juhla, mutta ne olisi erotettu siinä vaiheessa, kun Lenaionin pyhäkkö tuli osaksi kaupunkialuetta. Tämän vuoksi juhla myös sijoitettiin kuukautta myöhemmäksi, jotta Attikan maaseudun väki saattoi ensin viettää maalais-Dionysiansa ja tämän jälkeen tuoda viininsä kaupunkiin ja jatkaa Lenaia-juhlilla. Teorialle ei kuitenkaan välttämättä ole perusteita, sillä Lenaionin tienoo saattoi olla osa kaupunkialuetta jo paljon varhemmin.


title: Lenaia

text: Ateenan lisäksi Lenaia-niminen juhla tunnetaan myös muun muassa Rhodokselta.


title: Lenaia

text: Lenaia-juhla oli kolmipäiväinen. Siihen kuuluivat suuret juhlapidot, johon kaupunki kustansi lihat julkisista varoista, sekä juhlakulkue, johon kuului kaikenlaista pilailua ja pilkantekoa. Tämän jälkeen seurattiin dithyrambien, komedioiden ja tragedioiden esityksiä. Dionysian tavoin näytelmiä esitettiin näytelmäkilpailuna.


title: Lenaia

text: Lenaia-juhlilla esitettiin alun perin oletettavasti vain komedioita, yksi kultakin komediakirjailjalta, joita oli alun perin kolme ja myöhemmin viisi. Komedioiden on esitetty kuulueen ohjelmaan jo 480-luvulla eaa. Komediakilpailuista on kuitenkin tietoa vasta 430-luvulta eaa. lähtien. Tragediakilpailu otettiin mukaan vuonna 432 eaa. Tämän jälkeen kaksi ja myöhemmässä vaiheessa kolme tragediakirjailijaa esitti kukin kaksi tragediaa. 200-luvulla eaa. juhlaan lisättiin dithyrambien esitys, jonka jälkeen niitä laulettiin juhlien ensimmäisenä päivänä. Lenaia-juhlien kilpailuissa ei ilmeisesti esitetty satyyrinäytelmiä.


title: Lenaia

text: Näytelmät esitettiin alun perin oletettavasti Lenaionilla, jossa on saattanut olla jotain teatterirakennelmia, tai agoralla (joko Arkaaisella agoralla tai klassisella Agoralla), mutta myöhemmin todennäköisesti Dionysoksen teatterilla. Päin vastoin kuin Dionysia-juhlassa, metoikit saattoivat toimia Lenaiassa koregeina ja ulkomaalaiset näyttelijöinä. Lenaia ei kuitenkaan oletettavasti houkutellut kovin paljon Ateenan ulkopuolisia osallistujia, koska se oli purjehduskauden ulkopuolella.


title: Lenaia

text: Lenaiaan vaikuttaa kuuluneen myös naisten juhla, jossa naiset tanssivat ja lauloivat kuin mainadit.


title: Lenaia

text: Lenaian näytelmäkilpailujen voittajista on säilynyt tietoja piirtokirjoituksissa. Aristoteles kokosi tietoja voittajista teokseen "Dionysia-juhlien voitot".


title: Lenaia

text: Tiedossa olevat palkitut Lenaia-juhlien näytelmäkilpailussa ovat:


title: Maimakteria

text: Maimakteria (, ) oli antiikin Ateenassa vietetty juhla, joka oli omistettu Zeus Maimakteelle. Sitä vietettiin juhlasta nimensä saaneessa Maimakterion-kuussa eli nykyisen marras-joulukuun aikoihin, mutta sen tarkempaa päivää ei tunneta. Juhlassa säiden ja ilmojen säätäjää Zeusta rukoiltiin antamaan leutoja talvisäitä. Zeuksen Maimaktes-epiteetti tarkoitti ”myrskyisää”. Muutoin juhlasta tiedetään vain vähän.


title: Metageitnia

text: Metageitnia () oli antiikin Ateenassa vietetty juhla, joka oli omistettu Apollon Metageitniokselle. Sitä vietettiin Metageitnion-kuussa eli nykyisen elo-syyskuun aikoihin, mutta sen tarkempaa päivää ei tunneta.


title: Metageitnia

text: Metageitnia oli hyvin vanha naapurustojuhla, joka juhlisti jollakin tavalla asuinpaikan vaihdoksia. Kreikkalaisessa mytologiassa juhla kytkettiin Theseuksen muuttoon Meliten demoksesta Diomeian demokseen. Myöhemmin se liitettiin muun muassa Joonian siirtokuntien perustamisen aikaan. Apollon Metageitnios toimi siirtokuntien perustamisen suojelijana. Vilkkaimman siirtokuntien perustamisen vaiheen jäätyä taakse juhlan merkitys väheni, ja klassiselle kaudelle tultaessa se oli muuttunut lähinnä nimeksi.


title: Lasiahven

text: Lasiahven ("Parambassis ranga") on lasiahventen heimoon kuuluva pienikokoinen kala.


title: Lasiahven

text: Lasiahvenilla on läpinäkyvä ja litteähkö ruumis. Sen luut voidaan nähdä selvästi, kuten myös jotkut elimet. Kala on väriltään hieman kellertävä ja hopeanhohtoisa. Se voi kasvaa kahdeksan senttimetrin pituiseksi. Se on parvikala. Kansainvälisen luonnonsuojeluliiton mukaan laji on elinvoimainen.


title: Lasiahven

text: Lasiahven on lihansyöjiä ja ne syövät muun muassa hyttystentoukkia ja Glycera matoja. Ne syövät myös pakastettuja ja kuivatettuja ravintoeläimiä. Lajin kalat ovat innokkaita syömärejä.


title: Lasiahven

text: Lasiahvenet elävät joissa, puroissa, kanavissa ja lammikoissa. Kalat elävät parvissa. Lasiahvenia elää Pakistanissa, Intiassa, Bangladeshissa, Myanmarissa, Thaimaassa, Malesiassa ja Nepalissa.


title: Lasiahven

text: Lasiahvenet lisääntyy 24–28 celsiusasteisessa vedessä. Naaras tekee noin 150 mätimunaa kasvillisuuden sekaan. Poikaset kuorituvat 24 tunnin sisällä.


title: Lasiahven

text: Lasiahvenet ovat rauhallisia ja ujoja. Ne eivät ole agressiivisia.


Jinan Yaoqiangin kansainvälinen lentoasema on lentoasema Shandongin maakunnan pääkaupunki Jinanissa, Kiinassa. Se sijaitsee Yaoqiangin suurkunnassa Lichengin kaupunkipiirissä Jinanissa. Matka Jinanin keskustaan linnuntietä on noin 30 kilometriä.


title: Jinan Yaoqiangin kansainvälinen lentoasema

text: Vuonna 2017 se oli Kiinan 25. vilkkain lentoasema noin 14,3 miljoonalla matkustajalla.


title: Mokkaripsimonni

text:
Mokkaripsimonni ("Synodontis afrofischeri") on ripsimonneihin kuuluva kala, jota pidetään myös akvaarioissa.
Mokkaripsimonnit ovat marmorikuvioisia, kellanruskeita.


title: Mokkaripsimonni

text: Sukukypsiksi tullessaan ne ovat 10-12 cm pitkiä, ja harvoin kasvavat yli 15 cm pitkiksi.


title: Mokkaripsimonni

text: Mokkaripsimonnit elävät Afrikassa Victoria-, Nabugabo- ja Kyoga-järvien vesistöissä, Niilissä, Rukwa-järvessä ja Malagarazi-joessa. Se viihtyy mieluummin joissa kuin järvissä, parhaiten kasvillisuuden seassa jokien rantavesissä.


title: Miki Núñez

text: Miguel Núñez Pozo (s. 6. tammikuuta 1996 Terrassa, Espanja), tunnettu myös taitelijanimellään Miki Núñez tai Miki, on espanjalainen laulaja. Hän edustaa Espanjaa kappaleella "La venda" vuoden 2019 Euroviisuissa Tel Avivissa.


title: Miki Núñez

text: Vuonna 2018 Miki osallistui "Operación Triunfo" -laulukilpailun kymmenennelle tuotantokaudelle ja sijoittui kilpailussa kuudenneksi.


title: Miki Núñez

text: Ennen "Operación Triunfo"a Miki soitti kitaraa ja pianoa sekä suoritti hallinnon ja johtamisen tutkinnon. Hän toimi myös laulajana cover-bändissä nimeltä Dalton Bang, jonka kanssa hän kävi kiertueella ympäri Kataloniaa. Vuonna 2018 hän koe-esiintyi "Operación Triunfo" -laulukilpailun kymmenennellä tuotantokaudella ja oli yksi kahdeksastatoista kilpailijasta, jotka valittiin kilpailun avajaisgaalaan. Kilpailussa hän selviytyi semifinaaleihin asti ja sijoittui kuudenneksi.


title: Miki Núñez

text: Miki oli myös yksi kolmestatoista "Operación Triunfo" -kilpailijasta, joille annettiin kappale formaatin sivukilpailuun, jossa valitaan Espanjan edustaja Eurovision laulukilpailuun. Mikille annettiin yhteensä kolme kappaletta: "Nadie se salva" (duetto Natalia Lacunzan kanssa), "El equilibrio" sekä "La venda". Mikin kappaleista kaksi valittiin kilpailuun: "La venda" sekä "Nadie se salva". Tämä teki Mikistä ja Nataliasta ainoat kilpailijat jotka kilpailivat kilpailussa kahdella kappaleella. "La venda" valittiin yleisöäänestyksellä edustamaan Espanjaa 20. tammikuuta 2019.


title: Aarno Raveala

text: Aarno Brynolf Raveala, sukunimi aik. "Reimann" (16. elokuuta 1911 Helsinki – 15. heinäkuuta 1983 Helsinki) oli suomalainen arkkitehti. Raveala pääsi ylioppilaaksi 1932 ja valmistui arkkitehdiksi Teknillisestä korkeakoulusta vuonna 1943. Hän toimi opiskeluaikanaan SOK:n rakennusosaston piirtäjänä ja valmistuttuaan arkkitehdiksi hän oli siellä toimistoarkkitehtina 1944–1950. Hän perusti sitten oman arkkitehtuuri- ja insinööritoimiston vaimonsa Terttu Ravealan kanssa. Raveala oli Uudenmaan läänin lääninrakennustoimiston lääninarkkitehdin viransijaisena vuodesta 1954 ja hän toimi Uudenmaan läänin kaavoitus- ja rakennustoimen tarkastajana 1968–1974, kunnes jäi eläkkeelle. Hän sai yliarkkitehdin arvonimen 1974.


title: Aarno Raveala

text: Raveala osallistui 1950-luvulla Tammen "Joka Kodin tietokirjan" ja Kirjamiehen "Talonrakennustekniikan käsikirjan" toimitustyöhön. Hän laati myös rakennusopin alalta kirjekursseja.


title: La venda

text: La venda on Mikin esittämä kappale, jolla hän edustaa Espanjaa vuoden 2019 Eurovision laulukilpailussa.